text:
1Demi Al Masih, nu rek diterangkeun ku simkuring teh nu saenyana. Lain bohong, estu medal tina getering ati sanubari, Ruh Allah oge tingalieun. 2Simkuring teh teuing ku nalangsa, hate teu weleh asa digerihan. 3Ari ras ka dulur-dulur, anu sare'atna mah tunggal sabangsa; simkuring teh iklas najan upamana nepi ka kudu paturay ti Al Masih oge, asal matak jamuga ka maranehna. 4Ngingetkeun maranehna teh bangsa Israil bangsa anu dibere hak jadi putra Allah, dibere kamulyaan, dibere perjangjian, kitu deui Toret jeung tuduh jalan ibadah, katut jangji-jangji Allah. 5Maranehna teh rundayan para luluhur anu ngayugakeun Al Masih gumelar ngajadi manusa, nya Manusa Ilahi nu nyakrawati, agungkeuneun salalanggengna. Amin. 6Tapi pangandika Allah mah, pamohalan kana meleset. Sabab henteu kabeh turunan Israil, kaasup bangsa Israil teh. 7Oge henteu kabeh terah Ibrahim, enya-enya kaasup turunan Ibrahim. Sabab (dawuhan Allah ka Ibrahim): ‘Nu baris jadi turunan maneh teh anu gumelar ti Isak.’ 8Tegesna, putra-putra Allah mah, lain anu gumelar tina jasmani, tapi anu medal ku karana perjangjian Mantenna. 9Ari perjangjian Mantenna teh kedal dina dawuhan ieu: ‘Tepung waktu mangsa ieu, Kami rek ka dieu deui; dina mangsa eta, Sarah bakal pibogaeun anak lalaki.’ 10Nu leuwih eces mah dawuhan ka Rabeka, basa Rabeka keur kakandungan kembar ti carogena, Isak tea, karuhun urang. 11Ti memeh kakandunganana tea medal, jadi acan lakon hade atawa goreng, nu hiji enggeus dipilih sarta Allah geus netelakeun yen pamilih Mantenna henteu dumasar kana hade gorengna kalakuanana, estu wungkul ku karana pangersa-Na bae. 12Kieu dawuhana-Na: ‘Lanceukna bakal kumawula ka adina.’ 13Oge kauni dina Kitab: ‘Ka Yakub Kami teh asih, ari ka Esau mah giruk.’ 14Kumaha ari kitu! Naha urang rek nyalahkeun, majarkeun Allah teu adil? Piraku Allah teu adil! 15Baheula Mantenna ngadawuh ka Musa: ‘Kami rek mikarunya ka sakur anu geus ditangtukeun ku Kami. Kami niat ngurniaan ka sakur nu geus kapilih ku Kami.’ 16Eta teh, netelakeun yen Allah henteu gumantung kana kahayang atawa tingkah laku jelema. Kabeh gumantung kana pangersa-Na. 17Oge dina Kitab aya dawuhan Mantenna ka Piraon: ‘Nu matak maneh ku Kami dijungjung teh lantaran ku Kami arek dipake pikeun nembongkeun kakawasaan, supaya ngaran Kami kakoncara ka sakuliah dunya.’ 18Jadi, Allah mah, mikawelas teh ka saha bae anu kamanah ku Mantenna; kitu oge, upama Mantenna ngersakeun jelema jadi bedegong, nu mana bae. 19Meureun cek aranjeun: ‘Ana kitu, naha atuh Mantenna sok ngaweweleh kalakuan manusa, da saha atuh jelemana anu bisa mapalangan kana pangersa-Na?’ 20Kieu saenyana: ‘Ambeu, naha saha manusa teh make wani-wani ngalawan ka Allah?’ Upama urang barang jieun, eta barang anu dijieun teh moal bisa nyalahkeun kieu: ‘Ku naon kuring dijieun kieu?’ 21Upamana bae Ki panjunan, tangtu bisa kumaha karep kana taneuh lempung, naha rek dijieun wadah anu endah atawa anu basajan bae. 22Jadi, upama Allah rek nibankeun bebendu jeung pangawasa-Na ka anu ku Mantenna rek dibenduan jeung diruksak, tapi kersa nyabaran keneh; 23eta teh taya lian, ti seja mintonkeun kamulyaana-Na anu tanpa wangenan, ka nu baris dipiwelas jeung baris diangkat kana kamulyaan. 24Nya eta urang tea, anu ku Mantenna geus disaur. Ari anu disalaur teh lain ngan ti urang Yahudi wungkul, tapi ti bangsa-bangsa sejenna oge. 25Sakumaha dawuhana-Na dina kitab Hosea: ‘Anu tadina lain umat Kami, seja diaku jadi umat Kami. Kami seja nerapkeun kaasih ka anu tadina henteu dipikaasih. 26Kitu deui di tanah anu tadina disebut: Maraneh mah lain umat Kami, — baris diaku jadi putra-putra Allah Anu jumeneng.’ 27Nabi Yesaya oge, kieu saurna ngeunaan urang Israil teh: ‘Sanajan bani Israil lobana, lir keusik lautan, nu baris dirahayukeun mah ngan sabagian leutik.’ 28Sabab sakur anu ku Pangeran geus ditimbalkeun, tinangtu ku Mantenna dibuktikeun di ieu bumi kalawan sahinasna tur sampurna. 29Memeh eta, Nabi Yesaya nyaurkeun kieu: ‘Cacakan upama Pangeran henteu ngarikeun binih, nasib urang teh moal beda ti nagara Sadumu jeung Gomora.’ 30Kumaha ayeuna cek urang? Kieu: Bangsa-bangsa lian, anu teu nareangan jalan kana kayaktian geus diangken ku Allah, ku lantaran imanna. 31Sabalikna, urang Israil, sanajan naluturkeun tuduh jalan kanu sayakti, ku Allah teu diangken. 32Naon sababna? Sabab naluturkeunana, lain ku iman kapercayaan, tapi ku amal-amalan sorangan. 33Cek Kitab: ‘Kahade, Kami di Sion neundeun hiji batu sesentugan, hiji cadas tatajongan. Tapi sing saha anu percaya ka Anjeunna, pinasti moal hanjakal.’ Urang Israil mah, titajong kana eta batu (Al Masih) teh.
Copyright
Learn More


c: text/html

text:
1Dina taun kalima belas, jaman pamarentahan Prabu Tiberius, — waktu Pontius Pilatus jeneng gupernur di nagri Yudea; Herodes jadi raja wilayah Galilea; Pilipus, saderekna jadi raja wilayah nagri Iturea jeung Trakonitis; Lisanias jadi raja wilayah Abilene, sarta waktu Anas jeung Kayapas nyekel kalungguhan Imam Agung — 2harita, Gusti Allah nimbalan ka Nabi Yahya, putra Jakaria, anu matuh di leuweung kikisik. 3Geus kitu, Nabi Yahya nyumpingan sakuliah daerah walungan Ciyordan sarta cumeluk, “Geura tarobat sarta kudu dibaptis, tinangtu dosa aranjeun dihampura ku Allah! 4Hal ieu geus kaserat dina kitab-kitab nubuwatan Nabi Yesaya: ‘Aya sora cumeluk di alas kikisik: Siapkeun jalan kangge Pangeran, lelempeng pijalaneun Anjeunna. 5Lebak-lebak bakal diurugan, gunung-gunung sarta pasir-pasir bakal diratakeun; anu pungkal-pengkol bakal dilempengkeun, anu legak-legok bakal dirarata. 6Sing sakur anu kumelip bakal nenjo kasalametan paparin Pangeran.’ ” 7Kieu deui saurna ka jalma rea anu dararatang ka anjeunna seja dibaptis, “Eh maraneh, anu lir turunan oray welang! Saha anu geus meringetkeun maraneh, supaya maraneh kabur nyingkiran bebendu nu baris datang? 8Ku sabab eta, buah-buahna kalakuan maraneh masing luyu jeung pertobat jeung ulah umangkeuh dina hate: Nabi Ibrahim teh karuhun urang! Sabab cek kami, ka maraneh: Allah teh kawasa nyiptakeun turunan Ibrahim tina ieu batu-batu! 9Kampak geus sumanding dina akar, unggal tangkal anu buahna goreng pinasti dituar sarta dialungkeun kana seuneu.” 10Tembal jalma rea ka anjeunna, “Saupami kitu, abdi-abdi teh kedah kumaha?” 11Walerna, “Anu boga baju dua siki, bikeun hiji ka anu teu boga; anu boga kadaharan, nya kitu keneh kudu daek mere.” 12Aya oge tukang-tukang cuke anu seja dibaptis, nanyakeun, “Guru, abdi-abdi kedah kumaha?” 13Walerna, “Ulah nagih leuwih ti batan anu geus diwajibkeun.” 14Oge serdadu-serdadu naranyakeun ka anjeunna, “Ari abdi-abdi kedah kumaha?” Waler Yahya, “Ulah ngarampas jeung ulah meres, sing puas ku gajih sorangan.” 15Tapi ku lantaran jalma-jalma teh tumanya dina hate sarta ngadago, ngaharep sugan-sugan anjeunna teh Al Masih tea, 16Yahya ngawalerna diteruskeun kieu, “Kami mah ngabaptis maraneh teh ku cai. Tapi Anjeunna, anu leuwih kawasa ti batan kami, engke tangtu sumping. Ngudar tali tarumpah-Na ge kami moal wani. Anjeunna mah ngabaptis maraneh teh ku Ruh Allah jeung seuneu. 17Panangana-Na nyepeng nyiru, keur ngaberesihkeun kenging-Na ngirik jeung ngumpulkeun gandumna ka leuit kagungana-Na; ari huut jeung jaramina baris diduruk ku seuneu anu henteu pareum-pareum.” 18Loba-loba deui piwuruk anjeunna anu nganyatakeun Injil ka jalma rea teh. 19Ngan barang anjeunna ngaweweleh raja Herodes, tina hal perkawisna jeung Herodias geureuha saderekna, jeung tina kajahatan-kajahatan sejenna, 20eta raja nyucudkeun kajahatanana ka Yahya, Yahya ku anjeunna dijebloskeun ka panjara. 21Sanggeus jalma rea dibaptis, Isa oge dibaptis. Waktu Anjeunna keur ngadu'a, bray bae langit muka. 22Geus kitu, lungsur Ruh Allah ka Anjeunna mangrupa japati. Tuluy kadenge aya sora ti langit, kieu, “Hidep teh Putra Kami anu dipikaasih. Hidep matak sugema kana manah Kami.” 23Waktu Isa ngawitan barang damel, yuswa-Na, kira-kira tilu puluh taun. Sacara lahir mah, Anjeunna teh putra Yusup, putra Eli, 24putra Matat, putra Lewi, putra Malki, putra Yanai, putra Yusup, 25putra Matica, putra Amos, putra Nahum, putra Hesli, putra Nagai, 26putra Maat, putra Matica, putra Simei, putra Yoseh, putra Yoda, 27putra Yohanan, putra Resa, putra Serubabel, putra Sealtiel, putra Neri, 28putra Malki, putra Adi, putra Kosam, putra Elmadam, putra Er, 29putra Yesua, putra Elieser, putra Yorim, putra Matat, putra Lewi, 30putra Simeon, putra Yuda, putra Yusup, putra Yonam, putra Elyakim, 31putra Melea, putra Mina, putra Matata, putra Natan, putra Daud, 32putra Isai, putra Obed, putra Boas, putra Salmon, putra Nahason, 33putra Aminadab, putra Admin, putra Arni, putra Herson, putra Peres, putra Yuda, 34putra Yakub, putra Isak, putra Ibrahim, putra Terah, putra Nahor, 35putra Serug, putra Rehu, putra Peleg, putra Eber, putra Salmon, 36putra Kenan, putra Arpahsad, putra Sem, putra Enoh, putra Lamek, 37putra Metusalah, putra Hanok, putra Yared, putra Mahalalel, putra Kenan, 38putra Enos, putra Set, putra Adam, putra Allah.
Copyright
Learn More

robotstxt: allowed

filter: keep


text:
Gambar: Mangle-No.2077, 27/7-2/8-2006, Prabu Siliwangi Waktos Anom
Ku: Sobirin
Kumaha ari ayeuna? Geuning alam katut lingkungan teh henteu someah? Halodo sakeudeung oge, kawas ayeuna, di sababaraha tempat, kaasup di Jawa Barat, taneuhna teh geus bareulah, sawah gahgar tepi ka tatanen teu kapuluk.
Tepi ka taun ieu, taun 2007, umur nagara urang 62 taun. Tapi, sakumaha saur Kang Abdulah Mustappa (Bray, Galura, Minggu III, Agustus 2007) naha geuning kalah jadi papaseaan? Kalah jadi riributan? Kalah jadi penggusuran? Kalah jadi unjuk rasa? Malah kalah jadi maceuhna terorismeu? Simkuring nambahan, naha lingkungan kalah beuki ruksak?
Urang nyoreang deui ka tukang. Karajaan Sunda salila 900 taun, tepi ka runtagna Pajajaran, bisa terus ngadeg, padahal karajaan sejenna mah di Jawa Tengah jeung Jawa Timur teu ngahontal opat abad opat abad acan.
Aya dua hal nu ngalantarankeunana, kahiji, para pamingpin di karajaan Sunda, leupas tina ayana pacongkredan di jero kulawarga karajaan, wijaksanana, adil, jeung nu diperhatikeunana kapentingan rahayat. Kadua, alam jeung lingkunganana ngarojong.
Antara sabab nu kahiji jeung nu kadua gede pisan patalina. Pamingpin nu wijaksana hartina, lian ti merhatikeun rahayatna oge merhatikeun alam jeung lingkungan. Singketna, alam jeung lingkungan teh dipiara, dijaga, dirumat, diriksa, nu kabehanana ka dituna taya lian ti keur kapentingan rahayat. Apan jaman Wastu Kancana, karajaan Sunda nu puseur dayeuhna di Kawali, salila saabad leuwih, teu kacatur aya musibat alam.
Kumaha ari ayeuna? Geuning alam katut lingkungan teh henteu someah? Halodo sakeudeung oge, kawas ayeuna, di sababaraha tempat, kaasup di Jawa Barat, taneuhna teh geus bareulah, sawah gahgar tepi ka tatanen teu kapuluk. Urang teh keuna ku musibah kekeringan. Sual tigerat ku cai ieu rea nu teu sadar. Pangna kitu lantaran ayana tigerat ku cai teh henteu ujug-ujug, henteu instan, lumangsungna lalaunan. Ku kituna kekeringan teh mindeng disebut bencana yang merangkak atawa creeping disaster.
Cai kurang alatan alam jeung lingkungan teu mampuh nyumponan pangabutuh manusa. Komo lamun alam jeung lingkunganana geus ruksak mah, kawas kaayaan di urang kiwari. Tambah deui, ku sabab dibebereg ku pangabutuh, ayeuna mah patani teh rea nu henteu merhatikeun iklim. Rek halodo, sawah nu usum halodo sok kagaringan, dipelakan pare. Nu matak jaman Mang Ihin Gubernur Jawa Barat, patani nu melak pare di sawah nu usum halodo sok kagaringan, parena the sina dicabutan deui. Tangtu patani teh dibere kompensasina.
Tigerat ku cai tepi ka lahan tatanen gahgar teu bisa diungkulan ku nyieun situ, ngabendung walungan. Buktina wae situ-situ nu aya ayeuna, caina, halodo kakaerk sababaraha poe oge, langsung nyirorot. Lengkah nu hade mah, reboisasi lahan sumber cai, ngahejokeun deui leuweung, ngadegkeun agroforest atawa wanatani, leuweung keur kapentingan tatanen. Lian ti eta, pola tanam (pepelakan) nu bener, diluyukeun jeung iklim atawa cuaca.
Di Jawa Barat ayeuna, sumber daya air teh tacan dikokolakeun sacara komprehensif. Buktina, usum hujan banjir, urug, usum halodo, tigerat ku cai, kualitas caina goreng alatan limbah industri jeung limbah rumah tangga. Kawasan lindung, di daerah tangkapan hujan di hulu-hulu cai ruksak parna. Masarakat, boh di kota boh di desa, boros pisan dina make cai. Hukum nu aya patalina jeung cai henteu ditanjeurkeun kalawan bener.
Pikeun ngungkulan mindengna tigerat ku cai mun usum halodo jeung banjir, urug, mun usum hujan, di urang, di Jawa Barat, perlu pamingpin nu bener-bener pamingpin, nu wijaksana, nu ngarti ka manusa jeung ngarti ka alam. Urang perlu nyonto luluhur urang nu mampuh nanjeurkeun karajaan Sunda kurang leuwih 900 tahun. Piraku baheula urang mampuh ngalahirkeun pamingpin nu hade, ari ayeuna henteu! Anu kudu diasongkeun ku urang, mun lingkungan teu diperhatikeun, rek tepi ka iraha nagara Indonesia teh nanjeurna?
Sobirin, Anggota Dewan Pakar, Dewan Pemerhati Kehutanan dan Lingkungan Tatar Sunda (DPKLTS)


text:
Wikiquote:Kauntungan boga akun
Anjeun teu kudu asup log pikeun maca Wikicutatan. Anjeun gé teu kudu asup log pikeun ngédit artikel-artikel di Wikicutatan. Najan kitu, nyieun hiji akun (account) nyaéta hiji proses anu gancang jeung mangpaat – kauntunganna misalna:
- Bisa nyieun artikel anyar.
- Bisa mindahkeun kaca.
- Bisa muat gambar.
- Kaca pidangan kaciti leuwih pribadi.
- Bisa nyieun kaca pribadi (di ruang ngaran Pamaké).
- Bisa digero ku pamaké lian, boh liwat Wikicutatan boh liwat surat éléktronik tanpa kudu mikanyaho alamat surélna.
- Bisa nempo sakabéh éditan nu ku Anjeun dijieun liwat "kontribusi". Ngédit kucara anonim nyebabkeun tiap éditan nu kau Anjeun dijieun téh kadaptar ku alamat-alamat ip anu ku Anjeun dipaké, sangkan Anjeun teu bisa ngaklaim éditan-éditan éta minangka "kontribusi Anjeun".
- Bisa méré sora dina hiji pamundutan sora.
- Rorobahan dina hiji pidangan kaca bisa dipikanyaho liwat surat éléktronik.
- Alamat IP Anjeun teu bisa deui dipikanyaho pamaké séjén.
- Bisa ngédit kaca anu dibéré sémi panangtayungan boh saheulanan atawa sawalasna.
- Catetan: Pikeun nyieun akun anyar, mangga sorang kaca dadaptaran.
Tempo ogé[édit]
- Wikiquote:Ngaran pamaké - kaca nu muat kawijakan ngeunaan ngaran pamaké sarta naon baé anu kudu disingkahan nalika nyieun ngaran pamaké anyar.


text:
Assalamualaikkum warohmtullohi wabarokatuh, pamirsa!
Tepang deui sareng Antika Widya Sundari atawa teh tika dina acara obral obrol kawula muda anu disiarkeun dina Radio DSK gelombang 108,2 FM di karawang . sarta nu biasa midang unggal malam Minggu atawa sabtu malam ti tabuh 19.00 wengi dugi ka tabuh 21.00.
Sapertos biasa dina malam Minggu ieu sadaya pamirsa tiasa curhat sareng nyuhunkeun tembang-tembang Pop Sunda. Kanggo pamirsa anu bade curhat sareng nyuhunkeun tembang-tembang Pop Sunda tiasa nga-sms ka nomor 081323471103 tong hilap pake hastagna #ObralObrolDSKNya sok diantosan bae ku Teh Tika, sms na di 081323471103
Bilih pamirsa bade request lagu teu kantos nganggo curhat oge tiasa wae ditampi didieu sinareng ngucapkeun salam-salam kanggo kaluarga di bumiNya, tos aya sms ti nomor 085223... sekian sekian. Saurna, wengi Th Tika anu bageur. Ieu Meida di Baregbeg bade request lagu Kabogoh jauh. Lagu eta teh dikintun kanggo semplakan hate abi anu aya di ciamis , pesena gera ka karawang , Nuhun th sateuacanna. Tong hilap laguna di puternya teh .#ObralObrolDSKAduh anu nuju rindu , didoakeun ku teteh semplakan hate na geura ka karawang . Nya sok engke ku teteh diputerkeun.Eh aya sms deui Ti 081328.... sekian-sekian. Wengi Th Tika , abi Nia di telagasari bade curhat Nia nuju resep ka hiji pameget namina AB. Awalna mah nia biasa wae ka AB teh, tapi lami-lami perasaan nia janten beda. Nia jadi resep ka AB. Hoyong pisan nia teh ngungkapkeun eusi hate nia ka AB tapi da nia teh isin. Maenya nia anu ngamimitian? Terus nia sieun pisan teu ditarima ku AB. nia kudu kumaha, teh? Apa nia kedah nyimpen perasaan nia terus na jero hate nyampe rarasaan ieu leungit jeung sorangannana? Bantuan nia, th! #ObralObrolDSK
nia, cinta na jero hatenya? Ehmm, Ayeuna seueur kaum istri anu resep kahiji lalaki tapi sieun ngomong resepna sami teteh oge. Tapi Sabenernamah asalkeun nia gaduh cara kanggo ngomongna, sadaya persoalan ieu teh janten gampil nia, lamun nia niat ngungkapkeun rasa resep nia ke AB, piceun sing tebih rarasaan sieun ditolak sagala ku si AB. Da engkena jadi matak boga rarasan pesimis ka nia-na. Anu jelas mah, nia kedah ngomong yen rarasaan nia ka AB teh kumahaYeuh, nia. Rarasaan resep lamun lami pisan disimpenna bisa nyeri hate Matakna eta teh kudu dicarioskeun yen rarasaan nia ka AB teh kumaha, ambih engke BD teu panasaran sareng balesan hate ti AB kanggo nia. Tarima teu ditarima mah urusan engke. Ulah era! Mikirna kieu wae, lamun nia ditarima... teteh didieu milu senang. Tapi lamun misalna nia teu ditarima, nia ulah leutik hate. Mereun AB teh lain orang anu paling pas kanggo ngadampingi nia , Sing sumangetnyaPamirsa satia Radio DSK sadaya, tina acara ieu urang teh tiasa nyandak hikmahna yen terus ulah sieun ngungkapkeun rasa resep ka orang anu diresep. Wani wae, bade ditarima syukur teu ditarima syukur. Rasa teh kurnia ti Allah jadi enging diulin-ulinkeun sareng disimpen-simpen na hate. Fitrah cinta teh pasti dialaman ku sadaya makhluk Allah!”
Pamirsa sadaya, teu karaos waktos parantos muruluk langkung. Kukituna, tambi lumayan, Th Tika bade pamitan. Sateuacanna, teteh didieu bade muterkeun lagu Kabogoh jauh kanggo pamirsa sadaya di bumi. Wilujeung tepang deui dina waktos sejen. Wilujeung kantun para pamirsa! Akhiru kalam, wassalamualaikkum warohmatullahi wabarokatuh.”


text:
Bar
Bar nyaéta hiji tempat nu diorganisasikeun sacara komérsial jeung dilengkepan ku fasilitas nu nyumponan, ayana di jero hotél atawa di luar hotél di mana jalma bisa meunangkeun sagala rupa inuman boh nu ngandung alkohol boh nu teu ngandung alkohol iwal ti inuman panas siga kopi jeung entéh.[1][2] Inuman utama nu disadiakeun jeung dijual di bar nyaéta inuman nu ngandung alkohol.[1] Ngan bar-bar nu deukeut jeung palabuhan nu sok nyadiakeun és krim jeung kopi.[1] Kopi disadiakeun keur jalma-jalma nu mabok laut. Bar biasana boga rohangan nu haleungheum.[1]
Sajarah bar[édit | édit sumber]
Para ahli nyebutkeun yén kecap bar asalna tina kecap barrier nu hartina hahalang. [1][2] Maksudna, para tamu datang keur meuli jeung ngarasakeun inuman sarta para bartender diwatesanan ku hiji hahalang nu sok disebut bar counter, nepi ka para tamu teu bebas asup ka tempat bartender.[1] Harti counter sorangan nyaéta méja panjang nu ngawatesanan dua rohangan antara rohangan bartender jeung rohangan para tamu diuk santai bari nginum.[1][2] Istilah bar mimiti dikenal di Amérika Utara dina abad ka-26. Ayeuna éta istilah jadi popular di sakuliah dunya.[1]


text:
Wakil Bupati Garut dr. Helmi Budiman ngaresmikeun sasak “PJS” di Kampung Ciparay Desa Giriawas Rebo (01/10/14). Dibere ngaran PJS anu mangrupakeun singkatan tina “Pamarentah jeung swadaya atanapi Pemerintah dengan swadaya” kasebut mangrupakeun sasak anu ngahubungkeun antar kampung di Desa Giriawas sarta ibu kota Kecamatan Cikajang.
Sasak “PJS” kitu warga Kampung Giriawas nyebutna, dibere ku warga desa satempat kusabab pangwangunanana mangrupakeun hasil tina swadaya masarakat Desa Giriawas sarta Pamarentah ngaliwatan bantuan PNPM Mandiri. Sasak anu volumena 4x6 meter sarta konstruksi beton meakeun dana pangwangunan ngahontal angka 180 juta.
Wakil Bupati Garut Helmi Budiman nepikeun rasa syukur sarta bungahna alatan geus rengse pangwangunan sasak anu geus ditungu-tunggu masarakat ieu, komo deui mangrupakeun hasil tina swadaya masarakat anu dibantu ku program pamarentah ngaliwatan PNPM.
Tuntuan pangwangunan infrastruktur hususna sasak pikeun ngadukung percepatan pangwangunan infrastruktur daerah anu diajukeun masarakat ka Pamarentah terus ngalaman peningkatan. Tapi di sisi lain kondisi waragad daerah teu mungkin pikeun ngarealisasikeunana. Swadaya anu dilakukeun masarakat ieu tinangtu salah sahiji anu ngabanggakeun.
Nurutkeun Wabup, sadiana prasarana fisik sasak mangrupakeun faktor penunjang pangwangunan hiji wilayah. Sabage bagian tina sistem transportasi, sasak teu ngan miboga peran penting utamana dina ngadukung bidang ekonomi, sosial, sarta budaya oge lingkungan, tapi oge mangrupakeun unsur penting dina pengembangan kahirupan.


text:
ngajawab "Biasana lamun pesawat rek murag, anu pertama di tulungan nu pang geulis na."
Awewe Manado teu narima, terus maneh na muka calana. Babaturan di sabelah na nanya."Kunaon maneh muka calana?"
Manehna ngajawab "Biasana lamun pesawat murag nu pertama
ditulungan pasti nu pingping na bodas mulus".Haaahhh...
Awewe Papua emosi ngadenge omongan kadua babaturan'na. Terus manehna langsung muka baju jeung calana, buligir. Awakna kabeh katempo hideung;;) Kadua babaturan na bingung terus nanya."Kunaon maneh di buligir kitu"? Maneh na ngajawab santai "Biasana lamun pesawat murag anu pertama diteangan pasti KOTAK HITAM".
Wilujeng wengi baraya BUS


text:
1Ti dinya, Isa jengkar deui ka daerah Yudea jeung daerah peuntaseun walungan Ciyordan. Di dinya oge, loba pisan jelema nu daratang ka Anjeunna sarta saperti biasana, Anjeunna maparin piwuruk. 2Urang-urang Parisi oge daratang; maksudna, rek ngadoja ka Anjeunna, nanya kieu, “Ari salaki meunang nyerahkeun bojona?” 3Tapi ku Anjeunna diwaler kieu, “Parentah Nabi Musa ka aranjeun, kumaha?” 4Walonna, “Nabi Musa ngidinan nyerahkeun, tapi kudu make surat talak.” 5Saur Isa, “Nabi Musa netepkeun eta parentah ka aranjeun teh, lantaran aranjeun baredegong. 6Sabab barang mimiti alam dunya, Allah ngadamel jelema lalaki jeung awewe. 7Ku sabab kitu, lalaki teh, kudu incah ti indung bapa terus ngahiji jeung pamajikanana; 8nepi ka duanana ngajadi sadaging. 9Kitu, nu matak naon-naon anu geus dihijikeun ku Allah, ulah dipisahkeun ku manusa.” 10Sanggeus araya di bumi, murid-murid mihatur ka Anjeunna, nanyakeun hal ngeunaan lalaki jeung awewe tea. 11Ari saur-Na, “Saha-saha anu nyerahkeun pamajikanana, tuluy kawin ka awewe sejen; imah-imah jeung pamajikan anu ieu teh, lampah jinah. 12Kitu deui, lamun awewe ninggalkeun salakina, terus kawin ka lalaki sejen; imah-imah jeung salakina nu ieu teh, lampah jinah.” 13Ti dinya, jul-jol anu ngadareuheuskeun barudak leutik ka Anjeunna, menta dipangrampakeun; tapi ku murid-murid mah, maranehna teh dicarekan. 14Sanggeus kauninga ku Isa, eta murid-murid-Na teh, diseuseul Anjeunna, saur-Na, “Ingkeun, eta barudak teh sina ka Kami ulah dihalang-halang. Sabab jelema anu saperti eta barudak, nu boga Karajaan Allah teh. 15Cek Kami, ka maraneh: Saenyana pisan, saha-saha anu henteu mapagkeun Karajaan Allah lir budak leutik, pamohalan asup ka dinya.” 16Tuluy barudak teh, ku Anjeunna dirangkul bari ditumpangan panangan sarta diberkahan. 17Waktu Isa nembe jengkar neraskeun perjalanan, aya anu lumpat mendakan Anjeunna; terus eta jelema deku payuneuna-Na, pok mihatur, “Pa Guru anu berbudi, abdi teh hoyong tinemu sareng hirup anu langgeng, kedah kumaha?” 18Waler Isa, “Naha wet nyebut berbudi ka Kami? Saurang ge teu aya anu berbudi, anging Allah bae. 19Anjeun oge tangtu nyaho parentah-parentah Allah: Ulah maehan, ulah jinah, ulah maling, ulah mere panaksen palsu, ulah macikeuh hak batur, jeung kudu hormat ka bapa ka indung!” 20Eta jelema ngawangsul, pokna, “Pak Guru, eta sadayana parantos dilakonan ti ngongora.” 21Tapi ku Isa diteuteup, semu nu welas; pok, Anjeunna ngalahir, “Ngan sarupa kurangna teh: Bral balik heula, jual kabeh kakayaan, duitna dermakeun ka nu mariskin, ambeh anjeun meunangkeun banda sawarga; terus anjeun balik deui ka dieu, ngiring Kami.” 22Meunang waleran kitu, eta jelema mani melenguk; terus anjeunna mulang bari jeung semu ngungun; da kacida lobana, bandana teh. 23Isa neuteup ka murid-murid-Na, nu aya di sakuriling-Na; lajeng Anjeunna ngalahir, “Hese pisan jelema jegud asup ka Karajaan Allah teh.” 24Murid-murid-Na, arolohok ngadenge pilahir-Na teh. Tapi Anjeunna ngalahir deui, “Barudak, kacida banggana nya asup ka Karajaan Allah teh. 25Babari keneh onta nyeplos kana liang jarum, ti batan jelema jegud asup ka Karajaan Allah.” 26Murid-murid jadi gehger, ngaromong pada baturna, “Lamun kitu, saha nu baris salamet atuh?” 27Sanggeus neuteup, Isa ngalahir ka maranehna, “Cek manusa mah, eta teh mustahil; tapi henteu, pikeun Allah mah. Sagala rupa oge, pikeun Allah mah, euweuh anu mustahil.” 28Pok, Petrus mihatur, “Abdi-abdi parantos cul naon-naon, teras ngiring ka Jungjunan!” 29Waler Isa, “Nah, cek Kami: Unggal-unggal jelema anu cul imah-tangga, cul dulur lalaki dulur awewe, cul indung cul bapa, cul anak cul pakaya, demi Kami jeung demi Injil, 30ti ayeuna keneh, eta jelema bakal nampa saratus tikel: Imah, dulur awewe dulur lalaki, indung, anak, pakaya, sanajan kituna teh bari teu luput nandangan rupa-rupa panganiayaan; kitu deui, dina jaman ka hareupna, tinangtu bakal ginanjar hirup nu langgeng. 31Tapi anu geus ti hareula loba nu bakal datang pangpandeurina; kitu deui anu pangpandeurina, bakal jadi pangheulana.” 32Isa jeung murid-murid geus di tengah jalan ka Yerusalem; ari Isa, angkatna, di beulah hareup. Murid-murid ngarasa honcewang, kitu deui nu sejen-sejenna anu ngiring ka Anjeunna; maranehna ge, pada ngarasa salempang. Isa nyaur deui murid-murid, nyaurkeun nu bakal tumiba kana salira-Na. 33Saur-Na, “Ayeuna urang teh arek ka Yerusalem. Di dinya, Putra Manusa bakal diselehkeun ka imam-imam kapala jeung ahli-ahli Kitab. Terus ku maranehna, Anjeunna teh bakal diragragan hukum paeh. Jaba ti eta, maranehna ge bakal nyelehkeun Anjeunna ka bangsa anu teu wawuh ka Allah. 34Anjeunna oge bakal dipoyok, dihina, dicariduhan, jeung dirangketan; geus kitu, kakara Anjeunna teh dipaehan; saterusna, sanggeus tilu poe ti harita, Anjeunna bakal hudang deui.” 35Ti dinya, Yakobus jeung Yahya, anak Sebedeus tea, ngadeukeutan ka Anjeunna terus mihatur, “Pa Guru, abdi gaduh panuhun, mugi didangu.” 36Waler-Na, “Aya kahayang naon?” 37Pihaturna, “Widian, engke, abdi-abdi dina kamulyaan Pa Guru sina diuk di kiwaeun sareng di tengeneun.” 38Tapi saur Isa, “Maraneh teu nyaho ka nu dipenta. Sanggup maraneh nginum lumur nu ku Kami kudu diinum? Sanggup dibaptis ku baptisan anu diwajibkeun ka Kami?” (“Nginum lumur” maksudna: nandangan sangsara). 39Maranehna ngajawab, “Sanggem.” Saur Isa, “Puguh kitu tea mah, maraneh memang bakal nginum lumur nu ku Kami kudu diinum jeung dibaptis ku baptisan anu diwajibkeun ka Kami. 40Tapi hal tempat di kenca jeung katuhueun Kami, Kami teu boga hak ngidinan. Eta mah, rek dibikeunna ngan ka jelema-jelema anu geus ditangtukeun bae.” 41Murid-murid, nu sapuluh urang deui, jadi arambekkeun ka Yakobus jeung Yahya. 42Tapi ku Isa disauran, “Maraneh nyaho, yen anu disarebut pamarentah bangsa teh, marentah ka rayatna keras pisan; kitu deui pembesar-pembesarna, ka rayat teh kacida kerasna. 43Maraneh jeung maraneh mah ulah kitu. Sing saha nu hayang punjul kudu laladen ka babaturan. 44Sing saha nu hayang jadi pepentol, kudu jadi gandek sarerea. 45Sabab Putra Manusa oge, datang teh, lain hayang dilalayanan; tapi seja ngalalayanan jeung seja ngorbankeun pati, pikeun nebus jalma rea.” 46Isa jeung murid-murid-Na cunduk ka kota Yeriko. Sanggeus kaluar ti Yeriko, bari diiring ku murid-murid jeung jalma rea sejenna, mendak jelema lolong anu sok jajaluk; ngaranna Bartimeus, anak Timeus; manehna teh keur andiprek sisi jalan. 47Sanggeus manehna nyahoeun yen Isa, urang Nasaret tea, ngalangkung; tuluy bae gera-gero, “Nun Isa, Putra Daud, sing hawatos ka abdi!” 48Dicarek oge ku nu rea anggur beuki tarik gera-gerona, “Nun Putra Daud, sing hawatos ka abdi!” 49Anjeunna reg liren, saur-Na, “Sina ka dieu!” Tuluy eta nu lolong teh disina datang. Cek nu neangna, “Sing mantep hate teh, hiap, itu Anjeunna nyaur.” 50Sot jubahna, tuluy manehna buru-buru nyampeurkeun ka Isa. 51Ku Anjeunna dipariksa, “Hayang dikumahakeun ku Kami teh?” Wangsulna, “Rabuni (hartina: Guru), abdi teh hoyong tiasa ningal!” 52Saur Isa, “Heug, iman kapercayaan maneh geus nulung!” Dadak sakala, harita keneh, manehna bisa nenjo; tuluy manehna milu ngiring Anjeunna.
Copyright
Learn More


text:
Contoh Pidato Bahasa Sunda Terbaru 2014Sebuah kumpulan pidato tidak terlepas dari itu, dalam list pidato yang akan Yoedha Com sampaikan ini semoga mampu bermanfaat dan dapat kita jadikan sebagai contoh dalam pidato yang akan kita sampaikan. Saran blog yoedha silahkan juga untuk di edit agar mampu menjadikan teks pidato ini menjadi lebih baik lagi. Karena saya tahu pidato ini masih banyak kekurangan dan celah yang salah dalam penulisan nya.
Berikut untuk contoh teks pidato bahasa dengan gaya sunda yang semoga mampu bermanfaat untuk kita semua. Apabila ada kesalahan dalam penulisan kami mohon maaf yang sebesar-besarnya.
Pidato Bahasa Sunda Tentang Ulang Tahun
Pidato Bahasa Sunda
Assalamualaikum wr wb.
Bapa-bapa, ibu-ibu saderek-saderek sadayana anu ku simkuring dipihormat.
Kalayan asma Allah Nu Maha Welas tur Nu Maya Asih. Langkung ti payun izinkeun simkuring ngadugikeun ucaapan terima kasih kana saniskanten perhatosan bapa-bapa, ibu-ibu sareng saderek sadaya anu parantos kersa ngaluuhan kana uleman simkuring ieu.
Shalawat saeng salam mugi tetep dilimpahkeun ka jungjungan urang sadaya kangjeng Nabi Muhammad SAW, sareng kulawargina, para sahabatna tug dugi ka urang sadayana anu mudah-mudahan kawuwuh rahmat sareng kasalametanana. Dupi maksad uleman simkuring ieu taya sanes kanggo syuuran dina mempperemut dinten kalahiran pun anak wasta (nama anak) dina ulang tauna anu ka (umur anak).
Tujuan simkuring ngayakeun paremutan ieu sanes kanggo ngamanjakeun pun anak atawa miceun rijki sakedik anu taya gunana. Justru simkuring ngayakeun paremutan ieu nyaeta kanggo langkung ngemut-ngemut kawajiban simkuring salaku orang tua sareng kawajiban un anak sabagi tunas harapan bangsa. Sarta sasuai sareng kahoyong urang sadaya hoyong gaduh putra anu soleh anu dipirido ku Allah SWT. Margi upami ngemutkeun salah sawios katerangan anu kaunggel dina hadits Rasululloh, anu kie unggelna:
"Upama maot anak adam (manusa) mangka pegat sagala amalna kajaba tilu perkara, (nyaeta) shodaqoh jariyah, ilmu anu mamfaat, boga anak anu sholeh anu ngadu'akeun janu jadi indung bapana".
Ku ayana kitu simkuring ngayakeun paremutan ieu, simkuring salaku orang tuana secara hanteu langsung parantos diemutkeun, yen sumkuring kedah tanggel waler sabage kapala kulawarga.
Akhirna upami aya kakirarangan boh dina sambutan atawa dina jamuan anu sederhana ieu, simkuring nyuhunkeun pangapuntena ka para wargi sadaya.
Mudah-mudahan Allah SWT ngabulkeun kana sadaya permaksadan ieu. Amin ya mujibas sailin, walhamdu lillah Rabbil 'alamin
Wassalamu'alakum Wr Wb.
Semoga dengan adanya sedikit artikel ini mampu menjadikan manfaat untuk kita semua agar menjadi lebih baik dan melestarikan bahasa daerahnya masing-masing. Apabila ada sebuah kritik dan saran monggo untuk di komentari. Sekian dan terimakasih atas kedatangan anda di artikel pidato bahasa sunda yang semoga bisa bermanfaat untuk kita semua


text:
pribahasa berada di atas tanda "--"
- K
Kakoncara kamana-mana, ka jamparing angin-angin
-- Sudah sangat terkenal
Kagunturan madu, kaurugan menyan putih
-- Bahagia sekali
Katarik ati kagendang asmara
-- Jatuh cinta
Ka cai jadi saleuwi, ka darat jadi salebak
-- Selalu bersama
Kurung Batokeun
--Orang yang tidak pernah bergaul dengan orang lain.
Kumeok memeh dipacok
--Sikap penakut, tidak berani mengambil resiko; atau yang sudah merasa 'kalah sebelum bertempur'.* Arti dalam bahasa sunda
Ka luhur teu sirungan kahandap teu akaran
-- Jelema nu jahat, julig jeung dengki mah moal jamuga, moal aya kamajuan boh ngeunaan pangkat, boh rejeki.
Kaceluk ka awun-awun kawentar ka janapria, kakoncara ka mancanagara
--Kawentar pisan, kawentar kamana mana.
Kaciwit kulit kabawa daging
--Kababawa, katarik kana hiji perkara, keukeuh milu susah, sanajan teu boga salah jeung henteu milu ulubiung perkarana.
Kahieuman bangkong
-- Ku ayana barang titipan di urang, urang teh nepi ka jiga beunghar katenjona ku batur mah padahal miskin teu boga nanaon.
Kai teu kalis ku angin
-- Unggal jelema awal ahir tangtu bakal pinanggih jeung kasusahan.
Kajeun pait tungtung amis manan amis tungtung pait
--Tibatan ahirna matak susah, leuwih hade dicaritakeun ti heula naon anu matak pisusaheunana.
Kajeun panas tonggong asal tiis beuteung
--Kajeun teuing cape gawe asal bisa dahar kalawan cukup.
Kalapa bijil ti cungap
-- Ngucah ngaceh rasiah sorangan anu matak cilaka.
Kandel kulit beungeut
--euweuh caerá.
Katempuhan buntut maung
--Batur anu salahna atawa anu boga dosana, tapi urang anu kudu nyanghareupan balukarna.
Katumbukan catur kadatangan carita
-- Loba anu embung sabab ngagedekeun jeung ngagugulukeun panyerewedan.
Kawas anjing kadempet lincar
--Mere parentah ka batur teu kalawan sabar, malah bari ambek ambekan sagala.
Kawas budak rodek hulu
-- Teu ngupama, teu ngajenan, teu ngahargaan pisan.
Kawas cucurut kaibunan
--Ngeunaan ka jelema anu matak sareukseuk panon.
Kawas hayam keur endogan
-- cilingcingcat bae, teu bisa cicing.
Kawas hayam panyambungan
--Tacan nyaho di kaler kidul, kawantu anyar keneh aya di eta tempat.
Kawas kacang ninggang kajang
--Ngomongna tarik tur gancang, biasana ngeunaan ka awewe nu keur ngambek bari nyarekan.
Kawas kuda leupas ti gedogan
-- Bingung ku kamerdekaan, terus sakama-kama nganteur kahayang, ngalajur napsu, kulantaran euweuh anu ngageuing atawa euweuh nu nyengker.
Kawas lauk asup kana bubu
-- Gampang asupna kana pagawean tapi pohara hesena hayang kaluar ninggalkeun eta pagawean.
Kawas lauk asup kana bubu
-- gampang meunangna jeung asup kana hiji pagawean, tapi hese kaluarna jeung negcagkeunana eta pagawean (masalah).
Kawas nu mulangkeun panyiraman
-- Sok nu lain lain, jeung hese ngayakeunana nu dipikayang ku jelema nu tereh ajal, kahayangna sabisabisa kudu dicumponan bae, sanajan matak ngarepotkeun ka ahlina/ kulawargana.
Kawas siraru jadi
-- Pabaliut ku tina lobana, ngeunaan ka jelema.
Kawas wayang pangsisina
-- Ngeunaan jelema nu goreng rupana.
Kejo asak angeun datang
-- Sapagodos jeung maksud urang, atuh teu talangke deui harita keneh dilaksanakeun.
Keur meujeuhna bilatung dulang
-- Laleutik keneh pisan keur meujeuhna bareuki dahar.
Keur meujeuhna hejo lembok rambay carita
-- Keur meujeuhna loba pakaya jeung loba rejeki.
Keur nuju bentang surem
-- keur sue,atawa tiis badan, lamun guna tani ku hama, lamun dagang terusterusan rugi bae.
Kiceupna sabedug sakali
-- Pohara lungguhna.
Kiruh ti girang kiruh ka hilir
-- Lamun anu di luhruna teu balageur jeung teu balener, tangtu nu dihandapna oge milu teu bener milu teu bageur.
Kokoro manggih mulud puasa manggih lebaran
-- Anu saumur -umur miskin tuluy dina hiji waktu pinanggih jeung kamulyaan atawa rejeki anu gede, sasarina sok kacemekanana nepi ka siga mangpang meungpeung.
Kokoro nyoso, malarat rosa, lebaran teu meuncit hayam
--Kacida miskina.
Kotok bongkok kumorolong, kacingcalang kumarantang = Lauk buruk milu mijah = Piritan milu endogan
-- Pipilueun kana hiji kalakuan kulantaran kabawakeun ku batur, henteu kalawan kahayang sorangan, nepi ka goreng katenjona.
Kudu bisa ngeureut neundeun
--Kudu bisa nyukupkeun rejeki atawa pangala anu saeutik.
Kudu boga pikir kadua leutik
-- Ulah sabongbrong teuing, kudu aya pikir rangkepan, kudu aya rasa curiga.
Kujang dua pangadekna
--Hiji pagawean anu ngandung dua rupa maksud.
Kulak canggeum bagja awak
-- Milik hade atawa goreng anu geus ditangtukeun ti ajalina keneh ku Gusti Nu Maha Suci.
Kumaha bule hideungna bae
-- Kumaha engke bae buktina, kumaha behna.
Kumaha kejebur caina geletuk batuna
-- kumaha jadina bae, henteu jadi pikiran.
Kunang kunang nerus bumi
-- Ramana geus teu jeneng deui, di putrana awal ahir aya nu jeneng cara ramana.
Kuru cileuh kentel peujit
-- Daek tirakat, ngadoakeun budak sangkan sangkan junun.
Kurung batok
-- teu resep nyanyabaan, ni’mat cicing diimah bae.


text:
KAD NEBŪTŲ ŠALTA, UABKartu bisnis virtual
KAD NEBŪTŲ ŠALTA, UAB
Batu produk, Énergi jeung sumber daya alam, Fireplaces, Fireplaces, Fireplaces electric +8
Peta
Kategori kagiatan
Batu produk, Énergi jeung sumber daya alam, Fireplaces, Fireplaces, Fireplaces electric, Fireplaces outdoor, Instalasi hawu, Kaayaan ngajadikeun panas, Kapsul, fireplaces, Karya pangeboran, Konstruksi, real estate, Mesin, alat, Proyék hawu
Kode qr
vCard
Website
Ngaran loka: Židiniai | Krosnelės | Lauko židiniai | kadnebutusalta.lt


text:
CIMARA teh ngaran desa di Kacamatan Maja. Hehe, teuing atuh da geus rada poho, bari tara weh lungak-longok deui ka dinya, ayeuna teh kawas kumaha rurupaanana. Nu jadi panasaran teh eta ngaranna teh ti mana holna atawa sajarah asal-usulna. Tegesna: Naon atauh ari harti MARA teh?
Urang Sunda ti baheula sok resep ngaranan desa atawa wewengkon teh make ci (tina cai): Cirebon, Cikijing, Cihaur, Cidomas, Cicalung, Ciomas, Cigasong, Cilembu, Cimeong, Cikedung.
Naha? Da ceuk ahli antropologi ge–sadunya– apan umumna manungsa teh mun neangan padumukan pasti nu deukeut ka cai, ka walungan. Bari, meureun, ari cai teh perlambang jeung simbul harapan kasuburan, kasegeran, jeung karaharjaan. Apan ceuk babasan ge: Pepelakan ngarandakah, beubeulian marurah—pangabutuh teh mun melak sorangan–tangtu perlu cai–hasilna mucekil, mun kudu teh barang beuli, kabedag. Hehe, moal enya make babasan Jogjaan terus: “subur sing sarwa tinandur, murah sing sarwa tinuku” (subur sakur nu dipelak, murah sakur nu dibeuli)–-ke teu ngalartieun hartina deuih nu macana teh!).
Ari ngaran leuwi mah atuh puguh umumna pasti make ci (cai = walungan): Cideres, Cilutung, Cilongkrang, Ciawi, Cirungkut (Cibuni), Cikiruh (Cikeruh).
Jadi, cimara teh geus pati lah cai-mara. Ngan, nya naon atuh ari mara teh? Tangtu lain “mara-bahaya” (mara teh sarua bahaya, tina basa Sanskrit nu hartina “dewa maut”; jadi bisa oge ngandung harti dedemit, bebenjit, karurujit, kasakit, jeung sabangsana–Hehehe, rada ngarang saeutik). Mara is the god of darkness and death: “Death of every physical thing truly; but Mara is also the unconscious quickener of the birth of the Spiritual” (SD 2:579n).
Mara teh singgetan tina camara, kitu? Jadi di Cimara pasti loba tangkal camara? Ah, pines paling ge, nya, lain camara!. Aya loba ge baheula mah tangkal jambu kulutuk di Gunung Windu, sok diparalingan jambuna ku kuring sabatur-batur mun darmawisata atawa ulin ka dinya. Hapunten nya, ka nu kagungan.
Panasaran, nya? Atuh ditalungtik tah di internet. Hese pisan manggihanana teh. Lila ku lila, kapanggih weh nu cocok. Mara teh, ceuk internet India, singgetan tina maruya. Terus, naon atuh ari maruya teh. Maruya teh (di Jakarta aya Meruya atawa Maruya) bahasa Sanskrit nu hartina merak. Tuh, pan kapanggih jujutananana. Kieu geura.
Kecap maruya disinggget mara (mara is abbreviaton of maruya) — tina mara diteruskeun jadi merak. Atuh, naha bisa kitu?
Pake basa Jawa geura: Urang Jawa teh mun nuliskeun “bapa” (Sunda)–jadi “bapaK,” nuliskeun “ema” jadi “emaK,” nuliskeun . . . mara — jadi maraK (tetep dibacana mara’) — pindah lisan jadi mEraK (dibaca mera‘). Tah ieu contona: “Bapake Totok duwe merak” (Bapa’e Toto’ duwe mera’). Ku urang Sunda dituliskeun (atawa tulisan jawa eta dibaca) lengkap MERAK (konsonan K na teh eces teges).
Robahna mara jadi mera teh kira-kira ku sabab urang Jawa mah pan resepeun pisan kana vokal “e” (dina engab). Urang Sunda nyebut sagara, Jawa segara (segoro), kalapa – kelapa (kelopo), nagara – negara (negoro), sasiki – sewiji, talaga – telaga (telogo), raspati – respati, lalakon -lelakon. Jawa ka Jawa keneh ge sok robah: hamangku (amangku) — hamengku (Amangkurat – Hamengku Buwono).
Tapi, ke lanan, eta tadi mah rada ngarang . Tah ieu ti sumber sejen. Geuning bahasa “India” merak (“peacock” ceuk Inggris) teh memang “marak” atawa “mara’k/mara,” sanajan mara teh bisa ngandung harti oge maot atawa dewa maut (“God of Death”). Tah kaeceskeun pisan dina tulisan di handap ieu. Keun wae teu ngarti sabagian bahasa Inggris jeung eusina ge, nya?!
The Munda word for peacock *mara’k/mara “cryer > peacock”, later Sanskrit ma_ra (and Pali etc) ‘death, God Death’, the Munda peacock symbol = death, and the Cemetery H peacock pictures on urns with cremated bodies.
Peacock and heaven (marak = peacock; merxa_ = sky, heaven ?may the soul go to heaven); Parji. marp- (mart-)= to lighten; Kurux. merxa_ = sky, heaven; Malto. mergu = sky, heaven; see Te. mer_umu = flash of lightning.
(marak = peacock; sma_raka = remembrance; ji_van-ji_vaka = cry of the peacock, peacock; living, the dead goes with life)
Jadi, Cimara teh hartina “cai merak.” Cai-na mah ukur panganteur, teu aya harti naon-naon. Kacindekanana, di Cimara teh (meureun keur jaman harita) loba merak (merak leuweung, tangtuna ge). Jeung pastina merak india. Ih, aya tilu macem jinis, atuda, salah sahijina teh merak kongo.
Mara (merak tea), di India dijadikan manuk nasional (mun di urang mah pan garuda). Tah ieu carita sejenna ihwal merak di India. Cenah merak teh nyimbulkeun dewa gelap, guludug, hujan, jeung perang, nyaeta Dewa Indra. Mun merak ngabeberkeun buntutna, terus ngibing ngawirahma, ceuk urang India eta teh tandaning hujan rek turun.
Coming back to Hinduism, peacock is portrayed as the image of the God of thunder, rains and war, Indra. People believe that, when a peacock extends its tail erect like fan for an enchanting and mesmerizing demonstration, it indicates that rainfall is on the cards. Though this might sound strange, but the fact is somewhat true. On seeing the dark clouds, peacock outspreads its tail and starts dancing in rhythmic fashion. Its dance movement has been incorporated in most of the Indian folklore, including Bharatha Natyam. In southern part of India, peacock is considered as a ‘vahana’ or vehilce of lord Muruga.
Tah dina tulisan ieu di handap kaeceskeun yen merak teh disebut dina bahasa Sangsekertana maruya (di luhur disebutkeun yen sok disingkat jadi mara).
Indian Peacock (called Mayura in Sanskrit) has enjoyed a fabled place in India since ancient times. In imagery Lord Krishna is always represented wearing a peacock feather tucked in his headband. Peacocks often live in proximity to humans. Ancient kings in India were said to have gardens to raise peacocks where guests were invited to see the famous male peacock dance during the mating season. Due to this close proximity to humans for thousands of years, they have entered ancient Indian stories, songs and poems as symbols of beauty and poise. As the mating season coincides with the onset of monsoon rains and the month of Shravan in the Hindu calendar, many songs of rains have peacock-dance mentioned in them. One possible origins of the name of the famous Maurya dynasty of ancient India is probably derived from the word Mayura as the ancestors of the Mauryas are thought to be peacock-keepers of a royal court in eastern India.
Sok atuh urang CiMARA maliara MERAk geura! Tah ieu teh merak biru India.
Pamungkas (saukur keur bobodoran): MARAnehna MARAKsa MARAK MERAK ka CiMARA nu CAIna MARAKplak. Hehehe . . . Enya, MARAK (merak) ulah disaruakeun jeung MARAK lauk, nya!


text:
Kangsa
Kangsa, Kamsa, alias Jaka Maruta nya éta salah sahiji tokoh antagonis dina wiracarita Mahabarata[1][2]. Wujudna manusa satengah Raksasa, ngaran Indungna Déwi Mahérah, carogéna Prabu Basudéwa, Raja Mandura[2]. Wujud raksasana diwariskeun ti Bapana, Prabu Gorawangsa, raja Guwabarong anu nyamar jadi Prabu Basudéwa[1]. Prabu Gorawangsa dipaténi ku Prabu Basudéwa, matakna Kangsa lahir teu boga Bapa[1]. Kangsa diasuh ku Patih Suratimantra[1].
Patih Suratimantra, adina Prabu Gorawangsa ngadidik Kangsa jadi sakti, terus diaku ku Bapana, Prabu Basudéwa[1][2]. Versi séjén nyebutkeun yén anu ngalatih Kangsa téh nya éta resi Anggawasa, lantaran manéhna nyangka yén Kangsa téh anakna sah tih Prabu Basudéwa[1]. Sanggeus sawawa Kangsa nyanghareup Bapana ka Karajaan Mandura, terus nungtut sangkan Karajaan Mandura dibikeun satengahna ka manéhna[1]. Nalika manéhna ngadéngé ramalan yén manéhna bakal paéh ku budak kembar Basudéwa nya éta Krésna jeung Baladéwa, Kangsa langsung boga ambisi pikeun maéhan anak Basudéwa[1][2]. Dina caros kangsa Adu Jago, usaha anu dilakukeun ku Kangsa nya éta kucara nantang Prabu Basudéwa anu taruhanna nya éta tahta karajaan[1][2]. Nu tarung ti pihak Kangsa nya éta Patih Suratimantra anu boga élmu aji semangka (lamun paéh terus diceburkeun ka cai bakal hirup deui). Sedengkeun ti pihak Basudéwa nya éta Brataséna (ngaran Bima keur ngora)[1][2]. Bima geus kawalahan, lantaran suratimantra hirup deui, untungna Arjuna boga ide, manéhna nyelupkeun panah pasopati ka cai. Nalika Suratimantra nyebur ka cai, manéhna lain hirup deui tapi kalah lééh[1][2].
Kangsa langsung ngamuk harita kénéh, teu lila manéhna langsung néwak Krésna jeung Baladéwa[1]. Tapi Krésna jeung Baladéwa geus siap saacanna, terus maranéhna ngaluarkeun pakarang pusakana anu langsung diarahkeun ka Kangsa. Cakra nu Krésna jeung nanggala nu Baladéwa langsung maéhan Kangsa harita kénéh[1].
Vérsi Mahabarata India[édit | édit sumber]
Dina Mahabarata, Kangsa nya éta putra Ugraséna, raja Mandura[1]. Kangsa nu sakti sok ngalakukeun hal sakahayangna, malah mah tahta Bapana dicokot sacara paksa terus Bapana dipenjarakeun[1]. Nalika ngadéngé ramalan ti Batara Narada yén manéhna bakal paéh ku anakna Déwaki, Kangsa langsung menjarakeun Déwaki anu karék nikah jeung Basudéwa[1]. Padahal Déwaki téh adina sorangan[1].
Di penjara unggal Déwaki ngalahirkeun, orokna langsung dipaténi ku Kangsa[1]. Tapi anu katujuh mah disalametkeun ku Déwi Néndra anu ngawasa rasa tunduh[1]. Éta orok dingaranan Baladéwa atawa Balarama. Pon kitu deui anu kadalapan, orokna salamet sacara gaib, Basudéwa bias kaluar ti penjara terus nitipkeun orokna ka Nandagopa[1]. Orok kadalapan nu béré ngaran Krésna ieu téh diasuh ku Yasoda. Saluyu jeung ramalan Batara Narada, sanggeus sawawa krésna bakal ngéléhkeun Kangsa terus ngabébaskeun Ugraséna, Basudéwa, jeung Déwi Déwaki[1].
Référénsi[édit | édit sumber]
- ↑ a b c d e f g h i j k l m n o p q r s t u Tim penulis Sena Wangi.Ensiklopedi Wayang Indonesia (K-L-M-N-P).Sena Wangi:Jakarta ISBN 979-9240-03-4
- ↑ a b c d e f g Rosidi, Ajip, Spk.2000.Énsiklopédi Sunda: Alam, manusia, dan budaya termasuk Budaya Cirebon dan Betawi.Jakarta:Pustaka Jaya ISBN 979-419-259-7.


text:
Aya nini-nini andiprek disisi jalan. Keur kitu aya nu ngaliwat, sarta nanya. “Keur naon Nini, andiprek di sisi jalan?”
Blog Bahasa Sunda Cerita Sunda Dongeng Sunda Sastra Sunda Dongeng Cawokah Puisi Sunda Wawangsalan Pantun Sunda Siloka Sunda, Adat Sunda Budaya Sunda True Storry of Sundanese Sundanese in Indonesia guyon canda bahak koleksi berita tawa humor ngakak guling pingkal komedi Funniest Story Jokes Humor Comedy Cute Amusing Jest Feeding funny Through Laugh Giggle a true story Real Life imagine Stories Crazy Collection gambar lucu foto lucu foto ngakak >> PUGER-NYUNDA.blogspot.com
Thursday, 22 September 2011
Nikreuh
Aya nini-nini andiprek disisi jalan. Keur kitu aya nu ngaliwat, sarta nanya. “Keur naon Nini, andiprek di sisi jalan?”


text:
Rarakitan
Rarakitan téh nyaéta salasahiji wanda sisindiran anu diwangun ku cangkang jeung eusi. Éta cangkang jeung eusi téh pada papak di puhuna (mindoan kawit). Salian ti éta, antara cangkang jeung eusi téh kudu sasora sarta murwakanti engang panungtungna dina unggal padalisan (laraswekas). Tapi laraswekas dina sisindiran mah, aya kalana laraswekas anu kaselang heula, siga pacorok. Ari jumlah engangna dina unggal padalisan aya dalapan engang. Jumlah padalisan dina sapadana mangrupa bilangan jangkep; satengahna cangkang jeung satengahna deui eusi. Kiwari anu populér téh anu sapadana diwangun ku opat padalisan: dua cangkang jeung dua eusi. Contohnya:
- Mihapé sisir jeung minyak,
- kadé kaancloman leungeun.
- Mihapé pikir jeung niat,
- kadé kaangsonan deungeun.
Ditilik tina eusina, rarakitan téh bisa digolongkeun kana tilu golongan, nyaéta rarakitan silihasih, rarakitan piwuruk jeung rarakitan sésébréd.
Rarakitan silihasih, nyaéta anu eusina ngeunaan silihasih, cinta, atawa birahi; contona:
- Sapanjang jalan Soréang,
- moal weléh diaspalan.
- Sapanjang tacan kasorang,
- moal weléh diakalan.
Rarakitan piwuruk, nyaéta rarakitan anu eusina piwuruk atawa naséhat; contona:
- Sing getol nginum jamu,
- nu guna nguatkeun urat.
- Sing getol neangan élmu,
- nu guna dunya ahérat.
Rarakitan sésébréd, nyaéta rarakitan anu eusina banyol, lulucon, atawa cawad (kritik); contona:
- Rarasaan ngala mayang,
- teu nyaho cangkeuteuk leuweung.
- Rarasaan konéng umyang,
- teu nyaho cakeutreuk hideung.
Tempo ogé[édit | édit sumber]
Tumbu kaluar[édit | édit sumber]
Rujukan[édit | édit sumber]
Budi Rahayu Tamsyah spk., Kamus Istilah Tata Basa jeung Sastra Sunda, Pustaka Setia, Bandung, 1999


text:
Jawa Wétan
Jawa Timur (basa Indonésia: Jawa Timur) nyaéta salasahiji propinsi di ujung wétan Pulo Jawa nu wilayahna kaasup ogé Pulo Madura jeung Bawéan. Ibu kotana nyaéta Surabaya, kota panggedéna kadua di Indonésia sanggeusna Jakarta.
Daptar eusi
Sajarah[édit | édit sumber]
Transportasi[édit | édit sumber]
Taksi, beus kota, béca, bémo atawa ojég, jaringan karéta api, jaringan beus antar kota, bandara Internasional Juanda, palabuan Tanjung Pérak, kapal féri nu ngahubungkeun Ujung Baru di Surabaya jeung Ujung Kamal di Bangkalan, pulo Madura.
Pamaréntahan[édit | édit sumber]
Kabupatén jeung Kota[édit | édit sumber]
- Kabupatén Bangkalan
- Kabupatén Banyuwangi
- Kabupatén Blitar
- Kabupatén Bojonegoro
- Kabupatén Bondowoso
- Kabupatén Gresik
- Kabupatén Jember
- Kabupatén Jombang
- Kabupatén Kediri
- Kabupatén Lamongan
- Kabupatén Lumajang
- Kabupatén Madiun
- Kabupatén Magetan
- Kabupatén Malang
- Kabupatén Mojokerto
- Kabupatén Nganjuk
- Kabupatén Ngawi
- Kabupatén Pacitan
- Kabupatén Pamekasan
- Kabupatén Pasuruan
- Kabupatén Ponorogo
- Kabupatén Probolinggo
- Kabupatén Sampang
- Kabupatén Sidoarjo
- Kabupatén Situbondo
- Kabupatén Sumenep
- Kabupatén Trenggalék
- Kabupatén Tuban
- Kabupatén Tulungagung
- Kota Batu
- Kota Blitar
- Kota Kediri
- Kota Madiun
- Kota Malang
- Kota Mojokerto
- Kota Pasuruan
- Kota Probolinggo
- Kota Surabaya
Daptar Gubernur[édit | édit sumber]
Pariwisata[édit | édit sumber]
Kebon Binatang Surabaya, Pantai Kenjeran, Tempat ibadah Buda Joko Dolok, Makam Radén Supratman, Tugu Pahlawan, Hotél Mojopahit/Orange, tempat balanja saperti Pasar Atom , daérah Tunjungan. Dahareun has Surabaya saperti rujak cingur, gado-gado, Semangi Suroboyo, nasi pecel kampung, lontong capgoméh Surabaya, és campur Surabaya, tamie goreng, cap jai goreng, Pangsit Mie, soto ayam Lamongan atawa Sotong Daging Sapi Madura.


text:
Asal - Muasalna Wayang - Bahasa Sunda.
Lamun urang pareng ngabandungan pagelaran wayang boh dina radio atawa dipanglalajoanan,sok ka kuping galindengna kawih pasinden unina saperti :Kasenian kabudayaan Titinggal karuhun urang.
Kumaha ari kasenian Wayang naha titinggal karuhun urang? Pikeun ngajawab ieu patarosan,bener atawa henteuna,tinangtu mikabutuh anu jembar. Di dieu urang cutat pamendak sareng pedaran para ahli tina bab wayang.
Numutkeun pedaran Bapa M. Wangsaatmaja dina gempungan para Dalang 1952 kaunggel :Kumaha asal-usulna nu mawi di urang (di P.Jawa) aya wayang? ringkesna : Lalakon wayang asal ti India anu kitabna kosohor disebat Mahabharata karangan Abiasa. Leresan ieu poma entong lepat mangartos,sanes model wayang anu saperetos di urang ayeuna:di ditu mah mung dongengna wungkul anu kitabna pohara di-pusti-pustina. Ditariru diconto didaramel misil,manawi ibarat urang didieu kana 'Qur'an'.
Kitab Mahabharata tadi sadongkapna ka Pulau jawa ngahudang kana ngadaramelan wawayanganana anu kawit digambir dina daun lontar,teras dipintonkeun dianggo 'propaganda' ngaliarkeun agama Budha.
Dina ngawitan ngadegna 'Agama islam',ieu kabudayaan Budha teh ku 'para wali' didaramel padika digulang-gaper kalayan disampurnakeun katut tatabeuhanana:lalakon-lalakonna dilebetan jatining ka-Islaman.
Geura sindirna oge dina 'murwa'disebatkeun sabada medarkeun aksara anu 20 (Ha-na-ca-ra-ka..sst).
Metukakeun malih
Wianjana Wianjani
Wianjana:Sir rama,Wianjani:
Sir ibu.
Sir kangjeng rama tumiba mareng
Sir kangjeng ibu.
Tumiba malih ning kenya puri
kenya iku wewadah puri: kera
ton.........pundi kang diangg
ge jejer ?
Keraton(Ngasti upa-mina).
Tah di dinya parantos rek tembong dunya sagir-na"
Kitu numutkeun pamendakna Bapa M. Wangsaatmaja mah. Gelarna kasenian wayang teh sadongkapna Kitab Mahabharata,samemeh sumebarna agama Islam,anu kawitna digambar dina daun lontar.
Ari pedaran Bapa Akip Prawirasuganda(almarhum) mah kieu unggelna : Ayeuna mangsa urang teraskeun ku ngawitan gelarna wayang,nanging ti sateu acana urang terangkeun heula,naon hartosna ari kecap wayang. Numutkeun pamendak para bujangga mah ieu teh ayanu kawit tina wayangaya anu nerangkeun deui tina 'wa-hyang'.
Wa aya nu nerangkeun hartosna:caang,terang,gambar,aya deui cenah eta teh rarangken di hareup margi aya keneh dina kitab kawi,sapertos : 'wahiri' anu hartosna hiri dengki.
Dupi kecap yang hartosna,teu ajeg atanapi owah-gingsir atanapi hanteu ajeg.
Jadi sami bae kecap wahyang sareng wayang teh hartosna gambar lelembutna,gambar roh,kalangkang jiwa.Sanajan yang sareng hyang benten hartosna,nanging upami nyukcruk diangkar kecapna mah sami bae tina yang hartosna-owah gingsir'.
Naon margina nu mawi wahyang; sareng 'wayang' teh hartosna gambar lelembutan atanapi owah gingsir,margi lelembutan teh ongkoh ceuk kapercayaan bangsa urang kapungkur dipandangna owah gingsir.
Naon margina nu mawi wayang disebat gambar lelembutan ?
Ti baheula dugi ka kiwari teh nyorang 5 jaman:
- Jaman nyembah ka bangsa lelembutan.
- Jaman ngagem agama Hindu.
- Jaman ngagem agama Islam dugi ka ayeuna.
- Jaman kadongkapan bangsa Eropa
- Jaman Merdeka
Kapercantenan nyembah ka bangsa lelembutan teh kapungkur mah meh sagala bangsa,najan di Eropa oge nya kitu bae.Di urang tanah Jawa,babakuna pisan di Pasundan percanten,yen urang di deu meh campur pagaliwota sareng lelembut anu langlangbuana sareng lelembut anu matuh aya di padumukanana.
Anu langlangbuana tadi pagaweanana ngan kakalayangan bae ka ditu-kadieu neangan mangsana.
Anu tetep tadi aya anu kumbuh sareng aya anu mencil.
Anu kumbuh cara anu kieuna bae,make ngadegkeun karajaan:aya raja,patih,mantrina..sst,sapertos lelembut Onom,anu di Gunung koromong,Lawang Sanga ...sst.
Dupi nu mencil caricingna dina batu-batu gede,tatangkalan,walungan...sst.
Kajabi ti eta aya deui lelembutan anu ngancik dina pakarang atanapi parabot,nya nu sok nimbulkeun kasiat,sapertos:Kujang,keris,gobang,goong.
Aya deui atuh ngancik dina sasatoan,sapertos ,maung,bagong,buhaya,manuk. nu mawi sok aya basa maung kajajaden bagong kajajaden,sareng kapercantenan : ngetek atanapi nyegik.
Badan manusa oge pangna tiasa kumelendang gaduh kahayang itu-ieu,kulantaran kaancikan lelembut tea,da upami lelembut nyingkah mah teu benten ti lisung,teu daya teu upaya.lelembut dina badan manusa ceuk kapercantenan bangsa urang,kapungkur,aya tilu,nyaeta : pangacian,lelembutan sareng nyawa.
Pangacian,Kaluarna upama kajadian urang sieun teuing atawa reuwas pohara dugi ka teras teu eling,tah ieu teh ku lantaran pangacian kaluar (kabur,nanging tara lami).Lelembutan ieu mah kaluarna waktu urang sare,ngider ka mana-mana,nya impian tea. Nyawa,ieu mah upami kaluar,nya maot tea,malah lelembutan sareng pangacian oge milu kaluar,marengan nyawa.
Ieu anu tilu rupi upami kaluar,iwal ti lelembutan mah matuh dina kuburan jasadna,malah sakapeung indit datang ka barayana,nangtayungan kulawargana nu masih keneh aya di kieuna,malah upami hayangeun ngedalkeun kapanasaran,malar kanyahoan,sok nyurup.
Ku lantaran Si-Lelembutan tea sok datang ka imah jeung anggapanana bisa nyieun kasenangan kitu deui kasesahan ka kulawargana,saterasna dina waktu anu mustari diayakeun sasajen,ku rupi-rupi kadaharan anu dipikaresep keur hirupna.
Upami kenging kererepet,lelembutan teh tiasa oge dihaturanan supaya sumping : dina waktu ngahaturanan atuh kajabi ti disayagikeun rupi-rupi sasajen sareng parupuyan,osok oge diayakeun tatabeuhan sareng boneka,ieu pakeun eunteupna Si Lelembutan: tatabeuhan ngarah senangeun. Sasajen atuh keur katedaanana: dupi menyan tadi kanggo pangayuh supados enggal sumping.
Lami-lami tina boneka,supados sami langkung mikaresepna nya digentos ku wayang,malar tiasa disaluyukeun kana sipat Si-Lelembutan,anu kakalayangan.
Sakitu pamendak Bapa Akib Prawira Suganda(almarhum),dupi pamendak-pamendak anu sanesna urang guar kapayun. Tina : Mangle no.283.tahun 1971.ku : Sajudi


text:
Kawaya
Kawaya, kalilipa, atawa limpa hartina kelenjar vertebrata nu, najan teu vital pikeun hirup, patali pisan jeung sistim sirkulasi, nu pancénna ngancurkeun sél getih beureum nu geus kolot/paéh jeung kokotor séjénna ti aliran getih, sarta dina mertahankeun simpenan getih. Limpa téh dianggap salaku puseur kagiatan sistim rétikuloéndotélial.
Cacad[édit | édit sumber]
Sababaraha kasakit jeung cacad aya nu dibalukarkeun ku limpa nu ngabadagan, malah bisa nepi ka "minuhan" abdomén bagian kénca. Sababaraha kasakit nu ngabalukarkeun bareuh limpa (katelah splénomégali), di antarana malaria, éndokarditis baktéri, leukemia, pernicious anaemia, leishmaniasis, kasakit Hodgkin, kasakit Banti, tumor, jeung sférositosis ngawaris.
Euweuhna limpa bisa ngagampangkeun urang katarajang inféksi séptikémia.
- najan jarang, kadang aya kasus jalma nu teu boga limpa alatan kalainan kongenital.
- kasakit sél sabit bisa ngabalukarkeun asplenia fungsional (atawa autosplénéktomi).
- bisa diangkat ku jalan dibedah (katelah splénéktomi). Misalna dina kasus tatu abdominal nu ngabalukarkeun ruksakna limpa, atawa pikeun natambaan kasakit getih (Idiopathic thrombocytopenic purpura, familial jaundice, hereditary spherocytosis, jsb.), atawa pikeun ngangkat tumor limpa.


text:
Kaméra
Kaméra mangrupa alat pikeun ngaabadikeun gambar.[1] Mimitina kaméra disebut camera obscura, anu aslna ti basa Latin anu hartuna ldquo (rohangan poék) atawa rdquo.[1] Kaméra obscura mangrupa hiji instrumen anu ngawengku rohangan anu poék atawa box, anu bisa mantulkeun cahaya ngaliwatan 2 lénsa konveks, tuluy nendeun éta gambar objék éksternal kasebut dina kertas atawa film anu ditendeun dina pusat pokus tina lénsa kasebut.[1]
Sajarah Kaméra[édit | édit sumber]
Kaméra obscura anu munggaran kapanggih ku saurang ilmuan muslim anu ngarana Alhazen saperti anu dijelaskeun dina bukuna anu judulna Books of Optics (1015-1021).[1] Dina taun 1660an ilmuwan Inggris Robert Boyle jeung babaturana Robert Hooke manggih portable camera obscura.[1] Kaméra nu munggaran anu geus praktis, mimitina kapanggih ku Johann Zahn dina taun 1685.[1] Kaméra fotografi mimitina loba nu nerapkeun prinsip modél Zahn, dimana osok maké slide panambah anu dipaké pikeun mokuskeun objék.[1] Carana nyaéta méré tambahan pikeun platsensitif di hareupen lénsa kaméra kasebut unggal saencan nyutat gambar.[1] Jacques Daguerre mangrupa salah saurang anu miboga peran pikeun kamekaran dunia téknologi kaméra sakaligus méré jasa dina kamékaran dunia fotogarfi.[1] Daguerre dilahirkeun taun 1787 di kota Cormeilles di Perancis.[1] Basa ngorana salah saurang seniman.[1] Dina umur 30 taunan manéhna ngarancang diograma, barisan lukisan pamandangan anu éndah.[1] Salila manéhna keur ngagarap pagawéan, manéhna kairut pikeun mekarkeun hiji mékanismé sacara automatik ngagambarkeun deui pamandangan anu aya teu maké deui koas jeus cét nyaéta kaméra.[1] Dina taun 1827 manéhna papanggih jeung ia bertemu dengan Joseph Nicephore Niepce anu sarua keur nyobaan nyiptakeun kaméka.[1] Satuluyna dua taun kahareup maranéhna gawé bareng dina nyiptakeun kaméra.[1] Di taun 1833 Niepce tilar dunya, tapi Daguerre tetep panceg dina galur pikeun nuluykeun niptakeun kaméra.[1] Taun 1837 Manéhna berhasil mekarkeun hiji sistem praktis fotografi anu disebut daguerreotype.[1] " Taun 1839 Daguerre méré nyaho publik bari teu maténkeun.[1] Daguerre tilar dunya dina taun 1851 di Paris.[1]
Rupa-rupa kaméra[édit | édit sumber]
Rupa-rupa kaméra dumasar kana teknologi viewfinder :
- Kaméra pésak atawa ''Digital Pocket Camera''.[2]
- Kaméra SLR ( Single Lens Reflex ).[2]
- Kaméra Digital SLR.[2]
- Kaméra Super-Zoom.[2]
- Kamera TLR[3]
Rupa-rupa kaméra dumasar kana media nangkapna cahaya :
Rupa-rupa kaméra dumasar kana mekanisme gawéna :
Cara mulasara kaméra[édit | édit sumber]
Mulasara bagéan luar kaméra, bersihkeu bagéan luar awak kaméra ku kaén anu lemes. Paké blower pikeun nyingkahan kebul anu némpél dina éta kaméra.[4] Cara mersihan bagéan jerona mimitina maké blower, sedengkeun pikeun kebul anu hésé mah maké blower brush.[4] Mulasara lénsa, ulah nyabak bagéan optis lénsa ku ramo, paké filter paranti nutupan atawa paké lens hood.[5] Ulah poho maké tutup lénsa lamun keur teu dipaké sangkan kebul teu arasup.[5] Lamun rék ngabersihan lénsa saméméhna paké blower heula, tuluy lens brush, terus lens cloth.[5] Mulasara batréulah ngachas kaleuleuwihi.[5] Lésotkeun batré tina jero kaméra lamun keur teu dipaké.[5] Usahakeun maké batré anu asli.[5] Mulasara kartu mémori, biasakeun nendeun kartu mémori di jero casingna sangkan teu ka kebulan.[5] Nendeun kaméra alusna mah dina drybox anu maké alat pangukur kelembaban pikeun nendeun kaméra atawa tendeun dina jero plastik ber-clip anu dibéré silica gel, tendeun dina tempat garing jeung jauhan barang-barang anu ngandung magnét.[5]
catetan[édit | édit sumber]
- ↑ a b c d e f g h i j k l m n o p q r s Sejarah kamera (Dicutat tanggal 5 November 2011)
- ↑ a b c d Mengenal Jenis Kamera Digital: Saku Superzoom dan SLR (Dicutat tanggal 19 November 2011)
- ↑ a b c d e Asal usul kamera!!! (Dicutat tanggal 19 November 2011)
- ↑ a b Tips Merawat Kamera DSLR(Dicutat tanggal 19 November 2011)
- ↑ a b c d e f g h Perawatan Kamera dan Asespris(Dicutat tanggal 19 November 2011)


text:
CERPEN sunda : Kado anu Misterius
Wiati kasampak meded sarta mimitian padamucunghul awan hideung. Ma`lum waé, Bogor memang dayeuh hujan. Réngsé melepas sapatu, kuring geura-giru asup ka imah alatan gerimis mimitian turun kalayan lalaunan. Ibu geus nalatahan ka kuring sanggeus solat, sarta mandi kuring geura-giru nepungan ibu di pawon.
Sanggeus réngsé solat sarta mandi, kuring geura-giru nepungan ibu di pawon. Di méja dahar, tersimpan hiji kotak kado berlapis kertas kado boga warna coklat kehitam-hitaman. Kuring mikir ibu méré kado ieu pikeun kuring. Tétéla………
“Ran, ibu manggihan kado ieu di pot kembang melati tadi beurang. Tapi ibu henteu weruh saha pengirimnya alatan manéhna henteu ninggalkeun identitas. Coba buka waé!”ibu ninggalkeun kuring sarta asup ka rohang kumbah.
Tanpa mikir panjang, kuring geura-giru asup ka kamar. Menyalakan lampu sarta diuk di kasur. Waktu kuring muka kado éta, eusina nyaéta kaos kaméja sarta jam leungeun pérak. Kuring mikir kado ieu pikeun ayah, lain pikeun kuring. Alatan minggu ieu ayah henteu balik, kuring kakara bisa méré kado ieu minggu hareup.
Sawatara poé saterusna………
Hore! Poé ieu nyaéta poé Saptu. Jadwal sakola kuring leuwih pondok. Sarta poé ieu ayah balik. Kuring mimitian kaluman alatan kuring geus mimitian muak kalayan kabéh kado misterius ieu. Ti mimitian anu eusina kaméja, jam leungeun, tas kantor, kaos polos hideung kesukaan ayah, sarta loba kénéh deui. Grghhhhh…… Rasana kuring hayang ngégél ramo kuring sorangan.
Kuring balik leuwih mimiti. Tapi hanjakalna, ibu keur indit ka acara reunian babarengan babaturanana. Di imah ngan aya kuring sarta bibi. Tapi kakuciwa kuring ieu baris terbayar engké peuting alatan kuring baris papanggih ayah.
“Nona Ran,”panggil Bi Sania ti arah pawon.
“Éh bibi aya naon?”tanya kuring geura-giru menghampiri bibi.
“Bibi daék indit ka warung palebah. Panto pagerna dikonci enya nona.”bibi geura-giru nuju ka luar imah.
Aduh..Kuring ayeuna sorangan di imah. Pikeun ngaleungitkeun rasa sieun, kuring ngaregepkeun musik klasik bari ngarasakeun sagelas milkshake strawberry. Kuring nempo ka luar imah. Panto pager terkunci kawas imah tanpa penghuni. Waktu kuring baris menyalakan TV, ti jandela kuring nempo aya saurang anak lalaki anu maké baju bodas sarta calana hideung satuur. Manéhna maké topi anu nutupan sawaréh beungeutna sarta mawa sakotak kado. Manéhna henteu muka pager melainkan melompati pager. Kado anu dibawana ditunda di halaman imah. Tanpa pikir panjang, manéhna geura-giru lumpat sarta balik melompati pager. Waktu kuring baris ngudag anak lalaki éta, ujug-ujug aya telepon ku kituna kuring henteu sempet nempo beungeut anak lalaki éta.
Isuk poéna…
Kamari peuting kuring henteu sempet méré kado-kado éta alatan kuring pohara capé sarta tunduh. Ayah balikna jam 12 peuting. Tangtu waé kuring geus saré.
Poé ieu waktu anu pas méré kabéh kado anu geus mimitian minuhan kamar kuring. Meureun waktu mumuluk mangrupa wayah anu pas pikeun méré kabéh kado misterius ieu.
“Ayah, ieu kabéh kado pikeun ayah dibikeun hiji jalma tanpa identitasnya,”ucapku ngasongkeun hiji kantong kresek badag anu eusina kabéh kado misterius éta.
“Baruk, jadi ieu kado-kado pikeun ayah. Emmm… meureun ayah boga penggemar rusiah.”kecap ayah memelas gadona.
“Ah ayah yeuh.”kecap kuring kalayan nada saeutik ambek.
Réngsé mumuluk, ayah ngajak kabéh penghuni imah pikeun rapet nyieun strategi nyaho identitas si pengirim. Sanggeus sawatara menit, kami geus meunang hiji strategi jebakan.
Beurang poéna……
Ngahaja, poé ieu kami henteu indit ka mana-mana. Alatan kami hayang nyaho identitas si pengirim kado misterius anu salila sawatara poé ka tukang nyieun otakku menggelitik alatan geremet.
Kira-kira jam 2 beurang, aya saurang anak lalaki anu datang ka imah kami kalayan nutupan sawaréh beungeutna kalayan topi. Henteu laér ti tempat anak éta nangtung, ayah nyamur jadi Pak Damar. Sarta ayah berpura-pura nanya dina anak éta.
“Aya perlu naon enya de?”Tanya ayah jeung sora jiga Pak Damar.
“Ieu pak, kuring daék méré kado ieu pikeun majikan bapa.”kecap anak éta menunduk kawas henteu daék nempokeun beungeutna.
“Mangga asup tiheula.”ajak ayah metot leungeunnya.
“Ta..ta..pi.”anak lalaki éta sempet baris lumpat sarta kabur.
Anak lalaki éta muka topinya, alatan rohang sémah sepi sarta ayah asup ka kamar ngaganti pakéanana. Kuring sarta Indung menghampiri anak lalaki éta bari mawa inuman sarta sawatara kueh garing jieunan ibu tadi peuting. Teu kusangka tétéla anak lalaki éta téh Gherry, sahabatku di Jakarta. Manéhna langsung maké balik topinya.
“Gherry, éta manéh? Udah buka waé topimu.”tanya kuring teu percaya.
Manéhna terdiam sawatara waktu. Tuluy ngaluarkeun sorana, muka topinya sarta némbalan patarosan kuring.
“I..manéhna Ran. Ieu kuring.”témbalna éra.
Indung ninggalkeun kuring. Teu sabaraha lila ayah datang sarta diuk di palebah Gherry. Ayah seuri leutik sarta nyekel taktak Gherry. Biwir sarta leungeun Gherry bergetar kawas keur kakeunaan anceman.
“Tétéla manéh Gherry! anu mengrimkan kado-kado dina kuring.”kecap ayah bari seuri.
“Iyaa..pak. Tapi kabéh éta ngan alatan kuring hayang ménta hampura dina bapa soal masalah wayah éta.”cenah mimitian mengangkat beungeutna.
“Masalah? Anu mana Gher?”tanya kuring geremet.
“Lamun bapa sarta Rania masih inget wayah éta kuring, Bombi, Metha, sarta Agay kungsi ulin ka imah bapa pikeun mengerjakan pancén jumplukan. Waktu Rania keur nyieun inuman, kuring laha-loho jam leungeun koleksi bapa. Kecap Rania kuring kaci mecakan makena asal engké dipulangkeun balik sarta ditunda dina kaayaan gembleng kénéh. Tapi waktu kuring baris mecakan maké jam leungeun bapa anu dibeuli di Paris, Bombi sarta Agay nyorong kuring nepi ka jam leungeun anu keur kuring pegang terjatuh sarta peupeus. Tuluy bapa datang sarta ambek dina kuring. Nepi ka-nepi ka bapa nyarékan sarta ngahulag Rania mawa babaturanana ulin ka imah.”Gherry mimitian kehabisan sora tuluy nginum inuman anu geus disadiakeun.
“Baruk..soal jam leungeun, éta da geus bapa lupakan. Manéh henteu ngahaja pan? Deui ogé waktu éta bapa keur emosi waé.”kecap ayah nyekel taktak Gherry.
“Gherry.. Gherry lamun soal éta da manéh henteu perlu nepi ka mengirmkan kado misterius saban poé. Éta pan jadi merepotkan kolot manéh. Baruk enya manéh keur aya di Bogor?”tanya kuring kalayan nada heran.
“Iya. Kuring ayeuna pindah ka dieu, tapi jaraknya lumayan laér ti dieu. Kolot kuring ogé ngarasa boga salah luhur gawéna kuring wayah éta.”cenah.
“Eeem. Wah hartosna urang hiji dayeuh deui sarta meureun hiji sakola deui.”kecap Rania kalayan atoh.
Pamustunganana maranéhanana mengobrol hiji sarua séjén. Sarta teu karasaeun jam geus némbongkeun pukul genep soré. Adzan magrib berkumandang. Wiati anu mimitina cerah kiwari baganti jadi gelap sarta dipapaésan jutaan béntang.
Ayeuna kado misterius anu terus datang ka imah Rania terjawab geus. Éta téh paménta hampura Gherry ka ayah Rania.


text:
1Saderek Teopilus. Dina buku nu kahiji, simkuring parantos ngadadarkeun padamelan sareng pangajaran-pangajaran Isa, ti kawitna dongkap ka dintenna mi'rad-Na. 2Samemeh mi'rad, ku kawasana Ruh Allah, Anjeunna maparin parentah-parentah ka rasul-rasul anu geus dipilih ku Anjeunna. 3Satutasna tina sangsara tea, Isa teh kantos ku rupi-rupi jalan ngayakinkeun ka murid-murid-Na yen Anjeunna leres-leres hirup. Dina salebet opat puluh dinten, Anjeunna sababaraha kali nembongan ka murid-murid-Na bari nyarioskeun hal Karajaan anu diparentah ku Allah. 4Dina hiji dinten, waktos tuang ngariung, Anjeunna amanat supaya rasul-rasul ulah waka incah ti Yerusalem; kedah tetep-tetep heula di dinya, ngantos-ngantos jangji Rama. Saur-Na, “Sakumaha anu geus dicaritakeun tea ku Kami. 5Ari Yahya ngabaptis teh ku cai, tapi maraneh mah sakeudeung deui oge bakal dibaptis ku Ruh Allah.” 6Pok nu karumpul teh tumaros ka Anjeunna, “Gusti Jungjunan simabdi, manawi ayeuna Anjeun bade ngadegkeun deui karajaan Israil teh?” 7Waler-Na, “Mangsa jeung waktuna mah geus ditetepkeun pangersa Rama ku anjeun, maraneh teu kudu nyaho. 8Ngan di mana Ruh Allah tea geus lungsur nyarengan, maraneh bakal meunang kawasa sarta jaradi saksi-saksi Kami di Yerusalem, di sakuliah Yudea, jeung Samaria, tug nepi ka tungtung bumi.” 9Sanggeus sasauran kitu, seug Anjeunna diangkat ka sawarga, kasaksian ku murid-murid-Na; geus kitu, reup bae, mega mindingan salira-Na. 10Sabot keur nareuteup langit ngawaskeun Anjeunna mi'rad. Ujug-ujug, jleg, aya anu nangtung duaan — anggoanna barodas — deukeut murid-murid. 11Aranjeunna, sasauran kieu, “He, urang Galilea! Ku naon nareuteup bae ka langit? Isa, anu bieu dicandak ka sawarga ninggalkeun maraneh teh, bakal sumping deui kucara kawas kitu keneh, nya eta saperti mi'rad-Na.” 12Rasul-rasul marulang deui ka kota Yerusalem ti Gunung Jetun, anu jauhna ti Yerusalem ngan saperjalanan poe Sabat. (Kira-kira salapan ratus meter). 13Aranjeunna teh, nya eta Petrus jeung Yahya, Yakobus jeung Andreas, Pilipus jeung Tomas, Bartolomeus jeung Mateus, Yakobus bin Alpius, Simon Selotes, sarta Yudas bin Yakobus. Di kotana, maratuh di hiji imah tumpangan, nya eta nyicingan kamar anu aya di loteng. 14Aranjeunna hirup samiuk sauyunan tur getol neneda babarengan. Lian ti aranjenna, aya oge sababaraha urang wanita katut Maryam ibu-Na Isa; kitu deui, saderek-saderek Isa. 15Dina hiji poe, waktu keur kumpul cara sasari; di dinya, aya kira-kira saratus dua puluh urang. Petrus ngadeg lajeng sasauran kieu, 16“Dulur-dulur, ayat Kitab Suci kudu laksana sakumaha dawuhan Ruh Allah anu kedalna tina lambey Daud ngeunaan Yudas Iskariot, anu ngaluluguan nangkep Isa tea. 17Tadina, manehna batur urang, sarua boga tugas ngaladenan kawas urang. 18Ki Yudas ge geus meuli lahan saluwuk ku duit ladang hianat; tapi ahirna, manehna ragrag nangkuban sarta beuteungna gudawang peujitna amburadul. 19Urang Yerusalem ge, kabeh, nyarahoeun; matakna, eta lahan dingaranan ku basa maranehna “Akel-dama,” hartina: Lahan-getih. 20Hal eta geus aya dina kitab Zabur, ungelna: Pakuwonna sing narikolot, masing suwung ku nu matuh. Jeung: Jabatanana sing kacokot ku nu sejen. 21Ku sabab eta, urang butuh saurang deui, keur gagantina. Ieu jelema teh kudu salah saurang ti anu sok milu babarengan salila Isa, Gusti Jungjunan urang, aya di urang keneh, nya eta 22ti ngawitan Anjeunna dibaptis ku Yahya nepi ka paturay-Na jeung urang, dicandak ka sawarga; supaya cara urang oge, manehna baris jadi saksi tina hal gugah-Na.” 23Tuluy ku sakur nu aya didinya diusulkeun dua jalma. Nu saurang Yusup alias Barsabas, anu katelah oge Yustus. Saurang deui Matias. 24Duanana diunjukkeun dina paneda, kieu, “Nun Gusti, anu langkung waspaos kana ati sanubari abdi sadaya! Mugi maparin pituduh, anu mana ti antawis ieu pun dulur, duaan, anu kamanah, 25anu kedah nyangking tugas ngaladenan, nya eta jabatan rasul gegentos Yudas Iskariot anu parantos tigubrag ka tempat anu satimpal.” 26Sanggeus diunjukkeun, tuluy dua jalma bieu dilotre. Undianana teh, keuna ka Matias; terus bae anjeunna teh diangkat jadi rasul, pikeun nambahan anu sabelas urang tea.
Copyright
Learn More


text:
Wilhelm Conrad Röntgen
Wilhelm Conrad Röntgen (gumelar 27 Maret 1845 - maot 10 Pébruari 1923) nya éta élmuwan, fisikawan asal Jerman anu manggihan Sinar X (sinar rontgen) anu nandaan dimulaina jaman fisika modéren jeung révolusi élmu kadokteran diagnostik[1][2]. Ku karyana ieu, Wilhelm meunangkeun nobél fisika pertama dina taun 1901[1][2].
Rontgen diajar di Universitas Utrecht taun 1865, manéhna neruskeun ka jurusan rékayasa mekanik di Politéknik Zurich, Swiss, tuluy digawé di Laboraturium Kundt anu dibingbing ku Clausius, dosénna[1][2]. Sabada meunangkeun gelar Ph.d (1869), Rontgen jadi guru besar fisika di Universitas Strasbourg Perancis (1876-1879), Wurzburg (1888-1900, tuluy pindah deui ka Jerman (1900) pikeun jadi pupuhu jurusan fisika di Universitas Munich nepi ka taun 1920[1][2].
Taun 1895, Rontgen ngayakeun panalungtikan ngeunaan hiji hal anu mgaliwatan lintasan arus listik ngaliwatan tekanan gas rendah[1][2]. Ieu panalungtikan méré pangdeudeul kana penemuan sinar X[1]. Percobaan pertama sinar X dilakasanakeun ka leungeun pamajikanna[1] name="memo"> . Sinar X miboga sipat anu éléktromagnétik anu sarua jeung sinar séjén tapi miboga frékuénsi geter anu béda[1]. Rontgen maot tangal 10 Pébruari 1923 alatan kanker usus anu geus dirandapan salila 4 taun[1].


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Sabtu, 09 Oktober 2010
Antara Ucing Jeung Maung
Di Pasundan mah ngaran ucing jeung maung geus masket pisan. Ucing jeung maung sarupa ngan beda gedena hungkul. Ieu ge jadi perlambang yen ucing keur barudak, maung keur nu dewasa. Ucing sok dipake ngaran kaulinan barudak jiga ucing lumpat, ucing sumput, ucing baledog, jsb. "Cang kacang panjang nu panjang...."Ucing"..." kitu ceunah ceuk barudak mun rek maen uucingan. Mun maung mah perlambang kakuatan jeung kaperkasaan (kapamingpinan). "Mun hidep jadi pamingpin omat sing jadi maung nu ngajaga leuweung jeung eusi-eusina" kitu papatah kolot baheula. Maung ge masket pisan jeung Pamingpin atawa Legenda Urang Sunda nyaeta Prabu Siliwangi (Sri Baduga Maharaja). Anjeunna ngahiang (leungit) di leuweung. Dina ngahiangna Prabu Siliwangi bijil Maung. Maung eta katelah Maung Siliwangi. Maung pangwujudan Prabu Siliwang.
Wallohu Alam.
ASK-PASUNDAN JAYA


text:
Tasma
- "Glasses" can also be the plural of "glass".
Tasma, ogé disebut kacamata atawa kacapanon nyaéta rarangka nu nyekelan lénsa nu dipakéna dihareupeun salah sahiji atawa dua panon pikeun menerkeun tetempoan atawa protéksi tina cahya nu ngabahayakeun panon (conto: cahya ultrabungur. Kiwari tasma ilahar ngabogaan ogé hiji jambatan antara lénsa kénca jeung katuhu, sapasang kuda-kudana nu némpél kana irung, sarta kakait kana dua ceuli.
Temo oge[édit | édit sumber]
- Eye examination
- Eyeglass prescription
- Corrective lens
- Geek chic
- History of optics
- Meganekko
- X-ray vision
- Stereoscopy
Rujukan[édit | édit sumber]
Tumbu luar[édit | édit sumber]
- Antique Spectacles, extensive history and pictures of spectacles.
- British Optical Association Museum, Spectacles Gallery


text:
U2
U2 nyaéta grup musik asal Irlandia anu dibentuk taun 1976 ku Paul David Hewson (Bono) (vokal jeung gitar), David Howell Evans (The Edge) (gitar, piano jeung bass), Adam Clayton (bass jeung gitar), sarta Larry Mullen Jr (drum)[1]. Ieu grup musik kabentuk ngaliwatan audisi tina iklan mading di Hiji sakola di Irlandia[1]. Basa éta masih maké ngaran Feedback terus diganti jadi Hype taun 1997. Nembé sabada ditinggalkeun salah sahiji personilna, ieu grup musik diganti jadi U2[1].
Diskografi[édit | édit sumber]
Dimulai ku album BOY anu dirilis taun 1980, diteruskeun ku album OCTOBER anu dirilis taun 1981[2]. Taun 1983, U2 ngarilis album WAR, masih di Taun anu sarua, U2 ngarlis album UNDER A BLOD RED SKY[2]. Sataun sanggeus éta, U@ ngarilis THE UNFORGETTABLE FIRE[2]. Taun 1987, album THE JOSHUA TREE dirilis, taun 1988 giliran album RATTLE AND HUM anu dirilis[2]. Taun 1991, U2 ngarilis album ACHTUNG BABY, diteruskeun ku ZOOROPA taun 1993[2]. Opat taun sanggeus éta album, POP dirilis, anu diteruskeun ku album ALL THA YOU CAN'T LEAVE BEHIND (2001)[2]. Taun 2004 album HOW TO DISMATIE AN ATOMIC BOMB[2]. Pamungkas, album NO LINE ON THE HORIZON (2009) anu dirilis[2].


text:
Apakah kamu sedang mencari sebuah naskah drama untuk 4 orang, dengan menggunakan bahasa sunda tentang kabayan yang lucu? Nah, Dibawah ini kebetulan sudah saya siapkan sebuah naskah drama bahasa sunda yang lucu tentang kabayan. Naskah sunda tentang kabayan ini dapat dimainkan oleh 4 orang.
Naskah Drama Bahasa Sunda Tentang Kabayan
Nama-nama pemeran dalam drama sunda dibawah ini diantaranya adalah: (1) Kabayan, (2) Iteung, (3) Emak kabayan, dan (4) Nyi Ndit. Silahkan kamu bagi-bagi peran bersama teman-teman kamu disekolah, sesuai dengan karakter yang diinginkan.
Nyi Iteung, pamajikanana Kabayan teh nuju hamil ngora. Manehna teh ngidam hoyong pisan Nangka, tapi si Kabayan nu dasarna kebluk, tara daek ngala Nangka.
Iteung : (Ngagangguan Kabayan) Kang, hayu atuh pang alakeun Nangka kanggo Iteung!
Kabayan : (Melek hiji soca, langsung sare deui) Haduh, Nyai, engke weh nya, isukan. Akang teh tunduh keneh!
Iteung : (Ngambek) Huh, si Akang mah teu sayang ka Iteung!
Kabayan : (Ngorok)
Iteung : (Lumpat sabari ceurik langsung nangkeup emak) Emaaakkkkk....Emak!
Emak Kabayan : (Reuwas) Eleuh-eleuh, aya naon ieu, Nyai?
Iteung : Eta, Ma! Si Kabayan! Kuring teh ngidam, hoyong pisan Nangka, tapina manehna tara daek pangalakeun!
Emak Kabayan : Geus tong ceurik atuh! Keun weh, Emak nu ngomong ka si Kabayan!
Emak Kabayan : Heh! Kabayan, kebluk! Hudang sia!
Kabayan : Naon sih mak? Isuk-isuk geus adat-adatan!
Emak Kabayan : Maneh teh kumaha sih! Geus nyaho si Iteung keur hamil, ngidam Nangka! Lain mah diturutkeun kahayangna! Malah gogoleran teu puguh!
Kabayan : Heueuh mak, sakedeung deui dipangalakeun!
Emak Kabayan : Buru! Ayeuna geura mangkat neangan Nangka! Nu kolot nya, Nangkana!
Kabayan : (Hudang) Heueuh! Kuring mangkat ayeuna lah!
Kabayan : Hahhh! Akhirna kuring manggihan Nangka! Karolot deui Nangkana! Kabayan langsung naek ka tangkal Nangka nyokot hiji Nangka nu pang kolotna.
Kabayan : Haduh kumaha ieu! Nyi Ndit datang! Mana kacida galakna deui!
Kabayan : Nangka, jung balik tiheula nya! Kuring rek kabur heula!
Nyi Ndit : Heh! Sia keur naon di kebon aing! Maneh rek maling?
Kabayan : Henteu Nyai.
Nyi Ndit : Ah sia! Alesan wae! Ngaku weh ari rek nyopet mah!
Kabayan : Bener Nyai, teu bohong!
Nyi Ndit : Demi naon sia, Kabayan?
Kabayan : Demi Nyi Iteung, Nyai!
Nyi Ndit : Alah, sia! Nyopet mamawa ngaran pamajikan! Hayu milu jeung urang! Urang ka imah Pa RT!
Kabayan : Duh, nyai! Ulah atuh! Lamun bener abdi teh nyopet! Sok mana barang buktina?!
Nyi Ndit : (Mariksa Kabayan) Heueuh geuning, euweuh! Jung geura mangkat, sia! Ulah kadieu deui!
Kabayan : (Lumpat) Dadah, Nyai!
Iteung : Euleuh, akang! Tos dongkap?
Emak Kabayan : Meunang teu Nangka teh?
Kabayan : Meunang atuh, mak! Kolot jeung gede deuih!
Iteung : Mana atuh Nangkana, Kang?
Kabayan : Hoh? Can nepi eta Nangka?
Emak Kabayan : Hah? Nepi kumaha, Kabayan?
Kabayan : Si Nangka teh dipalidkeun, dititah balik tiheula ku kuring! Geuningan can nepi? Apan eta Nangka teh tos kolot, piraku teu nyaho jalan balik!
Iteung : Heueuh nya, Kang! Eta Nangka teh geuning teu nyaho jalan balik!
Emak Kabayan : Ari sia! Ku belet-belet teuing, Kabayan! Maenya Nangka bisa balik sorangan! Teu hideng!
Kabayan : Ihh, si nangka anu teu hideng mah, Mak!
Emak Kabayan : Hah, ngimpi naon, kuring teh boga anak belet kos sia!
Nah, demikianlah artikel tentang naskah drama bahasa sunda tentang kabayan, 4 orang. Semoga naskah drama bahasa sunda tentang kabayan ini bisa bermanfaat buat kamu. Terimakasih atas waktunya, wassalam.


text:
GAJIH GURU.
Kuring saparakanca keur jalan-jalan di pakampungan, maksudna mah rek nganjang ka hiji imah akina salah saurang bentang kampus. Tepi ka imah nu dijugjug, tuluy dititah asup ku si mojang geulis. Kuring dariuk dipalupuh imah panggung eta bari ngareureuhkeun awak baka ku cape tas cross country. Si mojang mah sup wae ka jero sigana mah rek nyieun cai keur nyuguhan. Teu lila, jol aki-aki cetuk huis bari dikondang iteuk ti jero. Bajuna geus leuseuh tapi beresih. Jangotna geus ngeplak bodas, tapi carang. Huntuna geus ompong. Solongkrong kabehan nyolongkrong sasalaman ka si aki.
“Assalamu’alaikum aki…!” ceuk kuring kabehan.
“Wa ayaikum sayam!” (abong geus ompong kabeh huntuna!).
“Timana cea ujang teh?” cenah nanya.
"Ti Bandung aki!” ceuk kuring deui.
“Kuliah maraneh teh meureun nya?” si aki nanya ka kabehan.
“Muhun aki, abdi sareng ieu mah di ITB!”, waler si Atep bari nunjuk ka si David.
“Heueuh, alus jalu…!, ari hidep?” ceuk si aki bari neuteup ka kuring.
“Abdi sareng nu tiluan ieu mah di IKIP ki!” ceuk kuring teu eleh geleng.
Gehel teh, si Aki kalah ngajawab,
“Heueuh, sing sabar wae ujang…guru mah gajihna teu sabaraha. Jeung sangsara jaba loba anu TBC”
Si Atep jeung si David meuni nyakakak! (Gelo siah, ceuk kuring dina jero hate!)
Abah Téa


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Karma Rahwana Dasamuka
Di Karaton Alengka, Rahwana ngeluk ngungun, nandang brangta. Sanajan sohor jelema jahat, bengis, jeung sarakah, ngadenge anak kadeudeuh maot mah, hatena teu burung sedih.
“Indrajit…. Indrajit… anak aing,” cenah, sasambat ka nu geus euweuh.
Aya gerentes niat ngeureunan perang. Tuluy ngutus senapati nu aya sina ngelebetkeun bendera bodas. Dapon manehna salamet, sarta tahtah nagara tetep jadi milikna, sadia ngaku taluk ka Sri Rama. Ngan saban inget ka Dewi Sinta, buru-buru disieuhkeun. Beunang aing hese cape, bodo katotoloyoh mun dipasrahkeun.
Ongkoh-ongkoh kagok borontok, kapalang belang, sakalian corelang. Deuk taluk mah lain ti bareto. Ulah ngadagoan sanak-kadang jadi korban, rayat jeung nagara awut-awutan.
“Najis! Aing najis kudu serah-bongkokan!” cenah ngocoblak sosoranganan. “Aing Rahwana! Raja sakti mandraguna! Naha kumeok teuing, pilakadar nyangharuepan musuh harkat manusa! Kahyangan Jonggringsalaka ku aing kungsi diunggahan. Keur nanahaon aing ngagem Aji Pancasona. Taya gunana aing boga panah Kunta,” teuing nyarita jeung saha.
Bosen ngocoblak sorangan, laju ngangkir raksasa Gathodara, Maodara, Wiloitaka, Swiwi, jeung Mahajarsa. Tinggal sakitu-kituna ponggawa nu nyesa. Nahan amarah, pok paparentah:
“Siapkeun kareta perang! Tumplekkeun saayana tentara Alengka! Sakira masih keneh kurang, asal lalaki, paksa rayat sina milu ka medan laga! Keukeuh nolak, ulah asa-asa, paehan!”
peuting ngarayap. Parat nepi ka subuh Rahwana teu bisa sare. Di luar karaton, kareta kencana, lengkep sapuratina geus sayaga. Tinggal nungguan bray beurang, Raja Alengka saged nyanghareupan perang anggeus-anggeusan.
Di pakemahan Suwelagiri, Sri Rama diriung-riung Wibisana, Laksmana, Sugriwa, jeung Anoman. Nampi hasil telik paindrajala, Wibisana ngajak barempug sadayana: saha nu bade mingpin jurit dinten enjing.
“Sigana geus mangsana kaula maju,” sanggem Sri Rama.
Peuting terus ngarayap muru lawang beurang. Jagat leuwih cangra ti biasa. Hyang Surya ngahaja mencarkeun sinarna ka satangkaraking buana. Ti subuh mula, mega ngahaja nyalingray. Beungeut langit bodas rata. Gunung, laut, angin, tutuwuhan, katut sasatoan, sarua teu sabar hayang geura nyaksian perang pamungkas, antara dua satria lalanang jagat. Saha nu eleh nu meunang, galuntreng disawalakeun.
Diiring Aditya Gathodara, Wiloitaksa, Maodara, Swiwi, jeung Mahajarsa, Rahwana tumpak kareta kencana wedalan Kahyangan. Gagah, dangah, saged, tur lengkep pakean perang. Hiasan makuta tingborelak, katojo sinar giwangkara. Sorot panonna hibar, matak seber jelema biasa. Lebah cangkeng, beulah kenca jeung katuhu, nyolengkrang pedang puluhan deupa pangjangna. Manggul gada momot rebuah kati, nyangking pakarang sakti Kunta, tambah teuneung beuki ludeung.
Dalapan kuda jalu warna hideung bangbara, teu eleh gagah ti dunungan. Ana belesat lumpat muru medan laga, sorana kadia runtuyan guntur. Gancangna nandingan kilat. Angin nyalingkir, pepedut kalabur, gigis nenjo cahaya tingbaranyay, tukangeun kareta perang Rahwana.
Karek ngadenge sorana, paraprajurit rewanda rea nu katurelengan. Gugup paheula-heula mubus kana rurunkunan. Sora naon mana tarik-tarik teuing. Sarerea gehger. Anoman, Anggada, Anila, jeung Anala, pahibut neangan ulon-ulonna. Breh… aya cahaya melesat ti jomantara, cepet lempeng muru ka lebah maranehna.
“Paingan,” ceuk Anoman, sanggeus sidik, horeng nu melesat tanding kilat, dituturkeun sora geledeg seuhangna teh, kareta perang Rahwana.
Buru-buru ngutus Anggada sina laporan ka Sri Rama. Putusan Sri Rama: sadiakeun kalantaka! Kelebetkeun bandera perang! Bageakeun wadyabalad raksasa Alengka! Demi Rahwana, bagian anjeunna mayunan!
Aditya Gathodara ti heula narajang. Dituturkeun Maodara. Wiloitaka, jeung Swiwi. Aditya Mahajarsa nyusul. Der perang campuh. Gelut, gulet, silih intip, silih gitik, adu pinter, adu rikat, silih taker tanaga, ka dituna silih paehan.
Lebah ngadu tanaga, saperti biasa, para prajurit Maliawan eleh bedas. Sabalikna adu rikat, adu pinter, musuh mindeng kabeunangan.
Diluluguan ku Senapati Kredana, Gandamana, Sempati, jeung Winata, paraprajurit wanara tandang, lir banteng bayangan. Musuh diambreg, dihurup, jeung diraponan.
Mokaha lantaran tentara rewanda puluh-puluh tikel reana, Aditya Gathodara sabalad-balad kapaksa mundur. Tapi, teu kungsi lila, bareng narajang deui. Cacar galeng, perangna teu milih-milih musuh.
Kasabaran Anoman beak. Gajleng luncat, diturutan Anggada, Anila, Kapijembawan, reujeung Anala. Senapati Kredana, Gandamana, Sempati, jeung Winata, kapaksa nyengled ngelehan.
Anoman kabeneran tepung jeung Aditya Gathodara. Anggada lawan Maodara. Kapijembawan ditangtang Wiloitaka. Anila katut Anala nyangharepan Swiwi jeung Mahajarsa. Munding rarakitan, kuda papasangan, masing-masing manggih tanding sarua digjayana. Mokaha matak resep nu ngalalajoan.
Gathodara lian ti raksasa, gelutna rada palinceng. Sanajan awakna badag, sagerak-gerakna tangginas. Sababaraha kali teunggeulan Anoman ngeplos, ngalayang ngababuk angin. Giliran manehna nyerang, tilu-opat jurus diruntuykeun. Nyodok, nyepak, nyejek, jeung ngaledot. Jungkir-jumpalik lawanna nyalametkeun diri.
Sakali mangsa Anoman kabongohan, katewak tuluy dibantingkeun. Memeh hudang gabrug ku Gathodara dirontok, dipiting jeung ditindihan. Ngarasa ripuh ngalayanan tanaga buta, putra Anjani kapaksa ngarobah wujud, tiwikrama jadi wanara raksasa. Sirah Gathodara disiku, palangkakanan dijejek. Gorempal pamitingna lesot. Barang rek digabrug deui, Anoman luncat, melesat ka awang-awang. Awak Gathodara tisusut. Biwirna tambah jantowor diadu jeung tunggul.
“Kurang ajar!” Gathodara gancang hudang. Suruwuk mumbul ka luhur, luncat ngudag ka mega malang. Untung Anoman leuwih ti heula sayaga.
Di handap jago kolot, Kapijembawan, karek rengse merenan lawanna. Awak Aditya Wiloitaka ngabugigag teu nyawaan. Dada jeung sirahna ampir remuk. Leungeunna sabeulah nyangsang dina dahan kai. Getih ulaweran gigireun layon.
Demi Anila kapaksa gelutna rada licik. Panon lawanna diawuran keusik campur barangkal. Raksasa Swiwi ngagoak bari nutupan beungeutna. Solontod sukuna ngait kana aakaran. Gancang dipapag ruruhit tumbak. Beuteung Swiwi parat katiir pakarang.
Raksasa Maodara niat mayar pati. Dihuru napsu hayang geura-geura maehan lawanna, ngarabut tatangkalan, nugaran batu, terus dibalang-balangkeun ka lebah Anggada. Teu cukup ku sakitu, pedang, gobang, tumbak, kangkang, gada, jeung naon nu ku hanteu, haliber tina leungeunna. Cacak lain Anggada, boa geus ngajehjer, tuluy sakarat dicabut nyawa.
Ngarasa jengkel, Anggada nekad ngadatangan musuhna. Leungeunna pakupis nakisan batu, tangkal kai, katut pakarang lawan. Sawareh ngahaja ditewak, tuluy dipulangkeun deui ka nu bogana. Geus deukeut barabat mapat Aji Bayubraja. Awak Anggada ngalayang, jedak sukuna nyayang lebah careham Senapati Maodara. Tacan ajeg kuda-kudana, giliran dadana dipindo teunggeulan nu leuwih tarik. Hek! Napas Maodara pegat.
Loba teuing ngaluarkeun tanaga, renghap-ranjug ambekan Senapati Mahajarsa. Anala gancang luncat kana pupundakan lawanna. Mahajarsa elat malik, beuheungna kaburu pageuh dicekek. Beuki lila beuki tarik. Sora tulang potong kadenge tingdorokdok. Aditya Mahajarsa pejah!
Tinggal Anoman jeungGAthodara. Duanana ragot silih tumplekkeun wewesen. Perangna di dua alam. Sakapeung di awang-awang, kalan-kalan galungan luhureun jagat. Belecet deui ka luhur, sirorot pindah ka handap. Kitu terus, teu daek aya nu eleh.
“Narantaka!” ceuk Anoman, kapaksa ngetrukkeun elmu simpenan. Awak Gathodara ngajaul muter disapu tanaga gaib. Buru-buru ditewak tuluy dipanggul. Aji Narantaka, ulah waka jelema, manggul gunung sarua hampangna jeung buntelan kapas.
Dilalajoan Dasamuka, Gathodara ditotogkeun kana batu cadas. Sirahna ajur, awakna remuk, tulangna barubuk, daging campur getih mancawura ka mana-mana. Sora surak munggal kaindit. Paraprajurit wanara bungah nempo jagona unggul. Tingcerewet, tingsaruit, ngarigel engklak-engklakan.
“Kunyuk bangkawarah!” panon Rahwana ngaburileng. Tina sungutna bijil seuneu. Beungeut beureum semu hibar. Kop kana gagaman. Belesat… belesat… panah merul badis hujan, nujul wadyabalad rewanda. Sakedet medan laga pinuh ku babatang.
Nampo pangawasa rajana, sesa prajurit Alengka asa kahatean deui. Teu nungguan diparentah, breg maju babarengan. Teu kungsi lila Hyang Yamadipati, dewa purah nyabut umur, pak-pik-pek ngundeuran nyawa.
Lantaran jumlahna teu sabaraha, laun-laun balatentara raksasa malundur. Komo sabada senapati Kredana, Sempati, Winata, diaping Anggada, Kapijembawan, Anila, jeung Anala, ngacak-ngacak kakuatan lawan.
“Keuyeup apu! Hayam lisung! Naha siah kalah kalabur!” Rahwana cocorowokan. “Hayoh maju deui! Saha nu mundur, ku aing dipaehan!” ngancam.
Taya piliheun. Maju gigis, mundur sieun, antukna pabaliut teu puguh. Dasar raja bengis, nenjo kalakuan prajuritna, Rahwana ngagebah kudana. Kareta perang nyuruwuk. Kalayan taya ras-rasan, tentara raksasa dibabad gobang rajana.
“Rasakeun siah!” Raja Alengka malikkeun kareta kudana. Tuluy ditegarkeun deui. Angin gede tinggarulung, dibarung kilat jeung tatit. Tatangkalan rarungkad, batu alancur, tentara Maliawan gemprah.
Wibisana enggal nyaketan Sri Rama. Ti dinya misaur: “Rupina Kakang Rahwana siap tarung tutumpuran.”
Sri Rama imut. Rek ka raina, maksadna mundut kamandang. Abong sami satria waskita, nu direret surti, gasik unggeuk tanda ngajurung nu seja tandang.
“Wartosan Anoman. Wadyabalad tentara Maliawan piwarang mundur. Nya kitu deui sadaya senapati,” sanggem Ramawijaya.
Beungeut langit semu bareubeu. Saliwat siga deuk hujan. Hyang Surya ngahaja ngantunkeun pancenna, seja nepangan Ingkang Rama Pramesti Guru Jaganata. Maksadna bade tumaros, naha Sri Rama kira-kira bakal sanggup ngungkulan Raja Alengka.
Leres Sri Rama teh kaancikan Dewa Wisnu. Malih diasih sareng diaping Batara Agung. Ning, emut kana kajantenan sakitu mangsa ka tukang, waktos Kahyangan diawut-awut Rahwana. Kasaksen, kaalaman, kumaha gagahna Raja Alengka. Anjeunna nyalira meh-mehan katitiwasan, teu kiat nadah kasakten putu Resi Sumali, putra Bagawan Wisrawa.
Dugi ka Jonggringsalaka, karajaan paradewa, Hyang Pramesti Jagatnata kasondong nuju diriung-riung putra-putra sanesna. Calikna dina tahta wujud sato sapi, jenengan Lembu Andini. Kiwa-tengah diapit Kabayan Dewa Panji Narada, kalih girang serat Kahyangan Batara Panyarikan.
Batara Guru ngahaja ngangkir para dewa, maksad masihan uninga kaayaan di marcapada. Anu mawi barang ningal Hyang Surya, Dewa Chandra, Bajra, sareng Batara bayu sumping, langsung dipiwarang lenggah, ngariung sareng saderek-saderekna.
“Tawakup anu kasuhun, putra opatan sumping damping tan karana diangkir, dongkap datang torojogan,” Dewa Surya ngawakilan rai-raina.
“Hih… puguh sukur, bisa sakalian ngariung. Hanas Ama henteu ngondang,s atadina inggis ngaganggu pancen maraneh,” waler Raja Triloka.
Rengse silihlubarkeun kasono, opatanana ngiring hempak merbayaksa, nganti ingkang rama dadawuh.
“Mangga Adi Guru, geura ngawitan. Aya naon ieu teh saleresna, pangna Akang kedah ngempelkeun paraputra salira!” saur Batara Narada.
“Leres, asa rareuwas teuing, diangkir dadak-dadakan,” Dewa Panyarikan ngagoongan.
Galantang Hyang Guru sumabda, ngadadarkeun kajantenan di marcapada tea. Sanggemna:
“Sakeudueng deui dulur hidep, Wisnu, baris naker jajaten ngalawan Raja Alengka Prabu Rahwana. Ama ngahaja ngumpulkeun hidep, maksud deuk meupeujeuhan. Bisi pangawasa Wisnu teu mahi, bantuan ku sarerea.”
“Upami angger teu mampuh?” saur Batara Indra.
“Kumaha mun dunya ancur?” Hyang Narada reuwas, margi kaemut sabatae temen bakal ruksakna jagat pramudita, upama gunung, angin, jeung sagara, babarengan ngamuk.
“Ti batan dunya dikawasa angkara murka!” Batara Guru ngawaler tandes.
“Kitu onaman,” Batara Narada ngagerendeng.
“Ayeuna mah lalajoan bae heula,” Jagatnata miwarang paraputra mungkur.
Kairing Panji Narada, sadayana pamit seja nongton tarung campuh, antara Sri Rama reujeung Rahwana. Tan katingal soca manusa biasa, luhureun langit katujuh, paradewa jeung barata ngarempel.
Nyambung keneh kanu tilu !


text:
Abdi kenging iyeu carita ti Rerencangan, pangintun ti rerencangannana rerencangan. Mangga wae raosan:
Teu di Bandung teu di Tasik, teu di Garut , teu di Bogor boa ketang di Medan mah beda.... eta kalakuan kenek angkot dimana wae lamun jojorowokan nawarkeun jurusan angkotna atawa nanyakeun nu erek turun atawa eureunka panumpang sakapeungmah matak piambekkeun, pikabingungeun anukakara tapi lamun geus apal mah sok hayang seuri, geura reungeukeun :
Di Bandung :
"Gede..... Panjang..... .Gede.... .Panjang. .....!!" kade...lain keur promosi obat taeun nu ayeuna keur meuweuh atawa promosi sabangsa Mak Erot, tapi nawarkeun rute angkot jurusan Gedebage - Leuwi panjang....!
"Aceh......Merdeka. .....Aceh. ......Merdeka. ......!!" jojorowokan sataker kebek najan hareupeun tangtara atawa pulisi ogemoal nepi ka di tewek da di Bandung mah geus arapaleun lamun keneketa nawarkeun angkot jurusan Cicaheum - Kebon Kalapa ngan rute nangaliwatan Jalan Merdeka jeung Jalan Aceh.
"Binatang... ...ada turun.....? ibu......bapa. ....Binatang. .....!" tong waka ambek disebut kitu teh, si kenek nanyakeun bisi aya nu turun di Kebon binatang di Jalan Taman Sari anu kaliwatan ku angkot eta.
"Badak badak badak....... !!!" cek si kenek bari nunjukan jalma nu keur nangtung disisi jalan.
Tong waka bendu lamun disebutan badak ku eta kenek damaksadna mah: Ranca Badak - Ranca Badak (jurusan Cijerah - Sederhananu ngalangkungan Ranca Badak).
Di Tasik ,
Mah kieu jorowok na teh "sila....... sila..... hiji deui...!!" lamun seug ninggang ka jalma nu anyar ulin ka Tasik mah bakal hookeun ngadenge jorowok kenek anu ngagantung na lawang panto, rek teu kitu kumaha atuh....sakitu katingali metetna bet anu dijero oge diaradutuur ari jojorowokan sila........ sila. ..hiji deui.......? padahal manehna teh nawarkeun jurusan ka Pancasila.
Ari di Garut mah karunya ka anu ngarana DANA kade nya bisi aya barayaanu ngarana dana tong waka ambek jeung kasigeung lamun ngadenge jorowok kenek angkot "DANA EGANG....DANA EGANG....... ...."
eta tehlain moyokan dana pedah leumpangna egang tapi nawarkeun angkot jurusan Sukadana – Sukaregang
Di bogor aya deui.
Aya daerah namina Bantar Kambing, " Kambing . . .Kambing . . .Kambing " ceuk si kenek.
Saatos angkot pinuh, kenek naros ka Panumpang " Ieu Kambing sadayana ? "Muhun" jawab si penumpang ."
Panumpang heuteu ngambek disebut kitu teh, da tos biasa disebut Kambing da bade ka Bantar Kambing.Salam
Paguyuban Wargi Sunda – Medanhttp://www.pwsmedan.blogspot.com/


text:
Kamis, 29 Agustus 2013
2 Contoh Biantara Sunda
Do you like this story?
Wilujeng Enjing Sadayana.
Ibu Guru ku simabdi dipihormat jeung siswa kelas X-3 nu ku abdi dipikacinta. Langkung ti payun mangga urang sanggakeun puji sareng syukur ka Tuhan YME nu parantos maparin waktos ka urang sadayana dugi ka tiasa patepang raray dina ieu acara.
Para wargi anu ku simkuring dipihormat. Dina ieu waktos, abdi bade nerangkeun sakumaha pentingna hirup sehat kanggo urang sadayana. Janten, urang sadaya kedah atawa wajib ngajaga lingkungan sareng awak nyalira pikeun urang sadaya tiasa ngajaga tina sagala panyakit. Ku margi kitu, urang kedah ningkatkeun pola hirup sehat kanggo kapayunna di kawitan ti ayuena.
Urang kudu bersih atanapi suci tina sagala kokotor . Bersih tina eta sadaya teh nu didasarkeun tina bersihna sucina urang sareng lingkungan di sakitar urang. Urang kudu mikacinta kabersihan sangkan hate urang ge milu bersih.
Para wargi anu mulya. Cekap sakitu abdi nyanggakeun pihatur, pamungkas pisanggem, bilih aya basa anu kirang entep saeureuhna atanapi kecap anu kirang merenanh larapna, mugi kersa ngahapunten.
Hatur Nuhun Kana Perhatianana
Pidato Bahasa Sunda Tema Kebersihan Lingkungan
Assalamualaikum wr wb
Langkung tipayun urang panjatkeun puji sinareng syukur kailahiirabbi nu mana kalayan hidayah sareng inayahna, urang sadaya tiasa kempel dina ieu tempat kalwan dina kayaan sehat walafiat.
Para wargi anu ku simkuring dipikahormat.
Dina ieu waktos, abdi bade nerangkeun sakumaha pentingna hirup sehat kanggo urang sadayana. Janten, urang sadaya kedah atawa wajib ngajaga lingkungan sareng awak nyalira pikeun urang sadaya tiasa ngajaga tina sagala panyakit. Ku margi kitu, urang kedah ningkatkeun pola hirup sehat kanggo kapayunna di kawitan ti ayuena.
Dina salah sahiji hadits diterangkeun…
Inna dhofatu minal iman
Nu hartosna : “Kabersihan teh sabagian tina Iman”
Tina hadits eta, urang tangtu tos ngartos maksad sareng tujuannana, nyaeta urang teh umat muslim anu ngagaduhan iman dina jero hate urang. Upami urang sadaya iman ka Allah, berarti urang kudu bersih atanapi suci tina sagala kokotor boh hadas alit atawa hadas ageung, nu nyebabkeun urang teu suci. Bersih eta sadaya teh nu didasarkeun tina bersihna jeung sucina urang sareng lingkungan di sakitar urang. Kabersihan sakola oge kudu urang jaga. Urang kudu mikacinta kabersihan sangkan hate urang ge milu bersih.
Kabersihan teh aya marupi-rupi macemna, nyaeta aya bersih hate, bersih jiwa, bersih raga, sareng bersih rohani. Tah, urang kudu janten jalmi anu kaasup kana jalma anu bersih sadayana. Allohumma, amien… Hayu urang sami-sami ningkatkeun pola hirup sehat kanggo kasaean urang sadaya sangkan tiasa leuwih getol kana ibadah ka Gusti nu Maha Welas tur Maha Asih.
Para wargi anu mulya.
Cekap sakitu abdi nyanggakeun pihatur, pamungkas pisanggem, bilih aya basa anu kirang entep saeureuhna atanapi kecap anu kirang merenanh larapna, mugi kersa ngahapunten.
Wassalammu’alaikum Wr. Wb.
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter